-TZAGA/-TZAKA, -tzeke/-teke ezeztapen atzizkien lorratzean “Etzun aite afalTZAGA, jagi aite zor BAGA” - Bizkaieraren ataria\n-TZAGA/-TZAKA, -tzeke/-teke ezeztapen atzizkien lorratzean “Etzun aite afalTZAGA, jagi aite zor BAGA”\n0. Aurkezpena: arbola eztitzakak\nGure aita zanak, oharturik semeak jakingura handia erakusten ebala euskerazko berba bitxi edo berezien kontuan, ahaleginak eta bi egiten zituan bere Mendatako euskeran zein akordetan jakon horretarikorik. Eta halantxe behin itaundu eustan, ea nekian zer zan eztitzakie, zer ziran arbola eztitzakak. Artean entzun barik neukan berbea zan niretzat.\nMendatako Zarrandikoetze baserriko arloetan sagardi ederrak egozan orduan be hondino, eta lehengo mendeko 50-70 urte inguruan sagar asko saltzen eben Gernikan eta Bizkaiko beste leku batzuetan. Txirpia zer zan, berez haziriko sagar landarak basotik ekarri eta txirpian sartzea zer zan; behin lodieratxua hartu ondoren sagar-landarok, norberak gura dauen sagar klasearen erramakaz zelan mendau egiten ziran eta sagardian sartu; sagardoa zelan egiten zan… Sagar-arbolen kultura horretakoak ziran Munitibarreko basoetatik ekarten ziran sagar-landara eztitzakak. Eztitzakea esaten jakon eztitu barik egoan landareari.\nEuskerearen morfologiara etorrita, -tzaka atzizkia da hiztunik gehienoi lausopean agiri jakuna. Hain lausopean ze, Gernikaldean entzun dodan berbea fruta-arbola berez hazirikoei deitzeko, eztitzerak da. Hango hiztunentzat -tzaka atzizki pribatiboa ilun bihurtu dan neurrian, -era femeninoa ordezko ipiniaz gardendu da zelanbait hitz eratorri hori; fruta-arbolak be, eme-atzizki edo amaiera hori ben errekadera, bendejera atzizkidunen edota -andera emakume-izendun diran labandera, plazandera, uxandera konposatuen kideko balitz lez.\nAtzizki honen eta beronen aldaeren gainean da oraingo idatzi hau.\n1. Atzizkiaren morfologia eta etorkia\nAtzizki hau euskeraren sartaldekoa da batez be, sartaldea eremurik zabalenean hartuta, gipuzkeraren sartaldeko eskualdeak ‑‑Goierri eta Urola‑‑, zati baten behintzat, barru dirala. Atzizki honen aldaera nagusiak –tzaga eta -tzaka dira. Lehenengoa, bizkaieraren sartaldekoa, eta bigarrena, bizkaieraren ekialdekoa eta gipuzkeraren sartaldekoa. Lehenengoa, -tzaga, goizago zaharkitu da bigarrena baino. Eze bigarrenak, -tzaka aldaerak, gitxi-asko bizirik dirau bere urritasunean, nahiz gehienetan lexikalizatuta egon.\nAzkuek bere hiztegian (Dicc. II, 343) atzizki honen aldaera nagusi biei emoten deutsie sarrera: -tzaga klasikoari (B) markaz (bizkaiera), eta -tzaka klasiko modernoagoari (B,G) markaz, bizkaiera-gipuzkera eremua autortzen deutsala. Bere Morfología-n be (159-161 zabal dihardu atzizki honezaz, eta hedadurari jagokonez, bizkaieraz harantzago gipuzkeraren eremuan Goierri sartzen dau, seguruenik Lardizabal idazleak bere euskal testuetan -tzaka atzizki-aldaerea hain ugari erabili izanean oinarriturik. Baina harritzekoa da bestetik, Iztueta zaldibiarraren idatzietan atzizki honen errasturik agertu ez izana.\nAldaera zahar bietariko bataren, -tzaga eraren lekukotasun agirientzat, RS errefrau bildumako atsotitz ezaguna gogorazoten deusku Azkuek: “Etxun aite afaltzaga ta jagi aite zor baga” (340). Atzizki bera funtsean, -tzaga, afaldu aditzagaz, eta baga, bat zenbatzaileagaz.\nBaina beste aldaera eta sintaxi-funtzino biren argibidea isurtzen deusku adibide banaren bidez. Bata, -tzagarik aldaera adberbiala, Añibarroren egiletzapeko 1821eko Esku liburua liburuskako testutik jasota: parkatzagarik. Bestea, -tzagako adnominala: eztitzagako sagarrak, Mundakako lekukotasuna dakarrela.\nBigarren aldaeraren, -tzaka dalakoaren lekukotasun bizien artean, ezautzaka dakar, Ispazter, Markina eta Arrasateko lekukotasunakaz, horregaz batera dudatzaka, ohartzaka eta betetzaka be aitatzen dituala, testu idatzietako lekukotasunaz.\nAzkuek artez epaitzen dauen moduan, -tzaga/-tzaka eta -tzake aldaeraren oinarrian -ga atzizki pribatibo zaharra dogu, bizkaieraz kanpo -ge itxurapean agiri dana. Eratorri ezagunak dira sartaldean: artega, baga, deunga, eskerga, indarga, jangarga adjektibo edo adberbioak, eta erdialdean donge, jangarge, bage eredukoak. Aditz-izenaren gainean eregitakoak, -te atzizkiaren gainean -ka bihurtu izan diranak: loka (lot-ga), bihozka (bihotz-ga), jagika (jagit-ga) sentika (sentit-ga), siniska (sinist-ga).\nAditzak -tu atzizkiaz garatu izan diranean, eta aditz-izena -tze atzizkia izan danean, -tzaga bihurtu izan da atzizki hori, edo kontsonante gorraren eraginez -tzaka. Aditzak -te aditz-izena garatu izan dauenean, ostera, -teka izan da horren emaitza zaharra.\n2. Kategoria sintaktiko nagusiak\nAtzizki honen azpian datzan -ga/-ge atzizki-era zaharragoan letxe, adjektibo eta adberbio kategorietan garatu dira honen eratorriak batez be. Ezeztapen postposizino zabalduenetariko bat, baga/bage zaharra dogu, gaur egun barik (< bagarik < baga) eta gabe (< bage) bihurtu izan dana.\nAdjektibo eta adberbio kategorien artean, denporearen joanean adberbioen aldera hartu dau aldea, adjektiboarena arinduz.\nEuskera zaharrean ugariagoak ziran adjektibo kategoriak, gerora bakanduz joan diranak eta lexikalizatze osoan egonkortu diranak. Sein bateatzakak aitatzen dira Antzuolako Amilletaren dotrinan, «ume bateatubakoak» seinaletako. Mogelek ezkontzakak eta ezkonduak aurrez aurre ipinten ditu: «Besteak bardin direala, otsein edo serbitzari batek obligazino laburragoak dituz ugazaba edo etxekoandreak baino; ezkontzaka batek ezkonduak baino» (Konfesino Ona). Edo txakurraren isildu bako ahausien irudia darabil beste behin ixiltzaka adjektiboaz: “Ekusan ernegauta bere burua konzienzia dongearen zaunka ixiltzakeaz” (Sermoiak).\nBaina herri-berbetan azterka hasi ezkero, edo herri-hizkera batzen daben corpusetan, adjektibo zaharren zerrendea asko luzatu daiteke. Heltzakak dirala esaten da, zolitu edo heldu barik dagozan frutak, eta irudi bidez, zentzun gitxiko, buruarin edo nabarmenak diran pertsonak be. Frai Bartolomeren berbaz: “Alkarri kinu eginda, aurrean dagozan persona ondrauai guzur minberak ta lotsarizkoak esaten deutseezanak, geienean eurak dira berdeak ta eltzakak” (Ikasikizunak II). Oñatiko euskeran hondino bizirik dago eltzaka (eltzakia) berbea, heldu barik edo berde dagoan frutearentzako.\nGoian aitatu dan eztitzaka, eztitzaga aldaerak be dituana da adjektibo modura luzaro iraun dauen hitzetariko bat. XX. mendean bertan darabil J. B. Eguzkitzak oraindino: “Sinestedun gizona ta sinestebakoa, mentau, eztitu, txertaturiko zugatza ta eztitzagea, txerto bakoa, berehalaxe dira.” (Sermoiak).\nBeranduan, XIX. mendean, sartalderengo idazleetan -tzagako atzizki-aldaera be garatu da adjektibo kategorietarako. Halan, ezkontzagako darabil J. Mateo Zabalak «ezkondubako» esangureaz: “Zeinbat gizaseme ezkondu eta ezkontzagakoak, Herodes legez aragizkoetan ondaturik bizi direanak?” (Sermoiak I)».\nAdberbio kategoria da, edozelan be, -tzaga/-tzaka atzizkiaz ugarien erabilia dan kategoria, testu zahar eta klasikoetatik hasi eta gaurdaino. Ekialdeko bizkaieraren eta gipuzkeraren eremuan askoz nabariagoa da fenomeno hori, hau da, -tzaka aldaerearen eremuan.\nAdberbiotzea, lexikalizatze joera nabarmen baten ondorioz gertatu da batez be. Lexikalizatutzat jo daikeguz hainbeste eratorri adberbial. Halangoak dirudie klasikoetarik jatorkuzan hainbat: arduratzaka, aspertzaka, bildurtzaka, dudatzaka, isiltzaka, ustetzaka eta beste gehiago.\nAdberbiotze prozesu horretan, -tzaga/-tzaka atzizkiak -ik atzizkiaz bermatu dau gitxi batzuetan adberbio kategoria hori. Lazarraga arabarraren idatzi zaharretatik agiri da joera hori, poesian eta bertso amaieran, errima beteteko izan arren. Haren olerkietarik hauturiko ataltxo bi: “Gabaz egunaz serbidu begi / sekula aspertzakarik”. “Ene biotza bazegoan a[n] / kolpeaz maltratadurik; / bertati boz bat adi nezan / zeruko odei arterik, / serbi nezala donzella ura / ordu bat faltatzakarik”. Oraintsuragora etorrita, Añibarro eta J. Mateo Zabalarenean be ondo lekukotua dan alderea. 1821eko lekukotasunak dira hurrengo biak: lehenengoa, ikutzagarik: “Agertu egidazuz, jauna, ene biotzeko okollu ta ostendera guztiak, gelditu eztenditzat bekaturen bat ez bat ezkutuan ikutzagarik”. Bigarrena, parkatzagarik: “Onen ganean jakin egizu eze, seigarreneko gauzeetan ez dagoala gauza txikirik; guztiak dira astunak eta sakonak; eta alan ez dozu batxu bere konfesinoan atzeratu bear; eze bein bat atzeratutera azkerokoan, guztiak geratuko jatzuz parkatzagarik”.\nOñatiko euskera zaharrekoak dira lekukotza interesgarrien batzuk. Olabarrieta etxeko dotrina eskuizkributik hauturiko pasarte bi. Bata, galtzaka: “Eskolatik beriala denporia galtzaka ekarri biarko dozube etxerako izango dana zeuben nekazaritzako saillera” (Arrazola II). Bestea, sentitzaka: “Parau biar deustezube zeuben etxeko emakumiai beren oiak, etzaateko, aposintu edo sala apartian, eta orobat gizakumiai, iñolako moduz batak bestien aposintura irago ezin ditezkien moduban, zeurok zagozain ugetik sentitzaka” (Arrazola II).\nGipuzkera eremuan, Goierriko Zaldibiko semearenak ditugu lekukotasunik argi eta ugarienak, guztiak adberbio kategoriakoak. Halan betetzaka: “Iru urte betetzaka erregetzan eginda, Jerusalenen il zan” (Testamentu Zarreko), eta menderatzaka: “Buruzari jakintsu eta biotz andiko onek kanaantar geienak menderatu zituen; baiña banaka batzuek or-emen menderatzaka geratu zitzaiozkan” (Testamentu Zarreko).\nEuskera modernoan Eibarko tradizinoa da atzizki honi sendoroen eutsi deutsana. Toribio Etxebarria eta Juan San Martin idazle eibartarrek, Eibarko euskeraz diharduen idatzietan berariaz, behin baino sarriago darabilez -tzeka eta -teka atzizkiak. Toribiok, batez be bere Lexicón eibarrés hiztegi-bilduman, sarrera emoten deutse atzizki aldaera biei, eta adibide egokiakaz hornidu. -KA sarreran azalpen-adibideok dakarz:\n“KA. sufijo equivalente al prefijo castellano in.\nSagar ori eltzeka dago.\nJostunak, asteka eukan ondiok zure soñekua.\nAfaltzeka zegozen zortziretan be.\nEsa manzana está inmatura.\nLa modista tenía el vestido sin empezar aún.\nAún a las ocho estaban sin cenar.” (Lexicón eibarrés.)\nJuan San Martinek, berandutxoago, bere Zirikadak eta Eztenkadak bildumetan, honetariko pasarte atseginak garantzen deuskuz bere ziri eta ezten kontakizunetan:\n“Euretariko batek egunak zeroiazen tabernara azaltzeka, ta norbaitek beragaitik preguntau eban” (Zirikadak).\n“Guztiak ziran edataille amorratuak, ta egunik galtzeka, gauerako erdi txilibrizkauta «argi-argi» joaten ziran etxerutz.” (Zirikadak).\nAditz-izen perpausak be eregi izan dira -tzaka atzizkiaren bidez, aditz-izen baten gainean ‑‑eta geroago partizipio baten oinaz‑‑; hau da, aditz menderatu horrek bere argumentuak alboan dituala. Añibarroren ondoko esaldi hau dogu adierazgarri adiutua: “Batzuk bekatutzat badaukee bere gauza ostua pagatzaga eukitea, baiña ez deritxe ta ez daukee bekatutzat zor jakina ta autortua luzetutea” (Gero bizk.).\nAlde horretatik barik, edo baga postp. zaharragoaren balio eta funtzino bera gorde izan dau -tzaga zaharrak. Mogelen idatzietan, bata eta bestea alkarregaz be agiri dira behin baino sarriago: “Doaz bada […] urte osoetan ondu baga ta bear legez konfesautzaka” (Konfesino ona), “Baiña sugea il baga, munduan eginiko pekatua agertutzaka” (Konfesino ona).\n3. Lexikalizatzea, itxura-aldatzea eta biziraupena\nAtzizki honen gramatika indarra ahulduz eta galduz joan da, eta lexikalizatze bidea, hitz finko modura izozte bidea handituz (gorago aitatu dan zertzeladea). Atzizki hau daroen eratorri gehienak hitz-oin jakin batzuen gainean garatu dira, eta horretan iraun dabe. Gramatikaltasuna galdu ahala, era lexikalizatua egonkortu da. Eta lexikalizatze bide horretan, kategoriari jagokonez, adberbio modura finkatu da batez be; gitxi batzuetan baino ez adjektibo modura.\nAtzizkiaren forma aldatzearen urrats nagusiak izan dira: -tzaga / -tzaka era zaharren bietatik -tzeka/-teka erara finkatu da hizkera batzuetan, eta -tzeke/-teke erara beste batzuetan.\nGaur egun Bizkai partean ia bape ez dala entzuten esan daiteke.\nAtzeraka joan da igarri-igarrian atzizki hau hiztunen berbetatik. Hiztunik zaharrenetan, eta eredu zaharraren transmisino ona izan dabenen artean dirauela esan daiteke. Arrazolan (Atxondo), edadekoen artean eitteke (egiteke) eta besteren bat ezagunak dira, baina guztiz gitxi entzunak.\nHondino entzuten dan apurra ‑‑eta bakan entzuten dala ziurta leiteke‑‑ Leniz-Deba ibarretako herrietan batez be, eta gipuzkeraren Goierri-Urola ibarretan apurren bat. Eibarko aitamen bi egin ditugu. Bergara aldean, aditz jakin batzukaz batez be, entzunak dira -teke eta -tzeke aldaerak: egiteke (eitteke), joateke (juteke), labratzeke eta horrelakoak. Baina joera nagusia, erabilia dan inguruetan, barik postposizinoaren aldekoa da, edo bage/gabe postposizinoaren aldekoa gipuzkera eremuan.\nErabilgarritasunaz azken eretxi bat. Erabilgarritzat joten eta gomendatzen dogu atzizki hau, atzera-joera hori gorabehera. Ez bakarrik tradizino zahar eta klasikoan agiri dauen lekukotasunagaitik; batez be, bizirik iraun dauen ibar eta inguruetan, oraintsura arte edo oraindino be darabilen hiztunei zor jaken begiruneagaitik eta eskerronagaitik. Halanda ze, Juan San Martin eibartarrak bere kontaera liburuetan hartu eban bideari eutsi eta gaur egungo literatura idatzian be txertatu edo eztitzeko ahalegina egin behar dalakoan gagoz, gure literatura moderno eztitua emoitsuago bihur dadin, eztitzakarik mingots eta garrantz baino. Halan, tradizino idatzia eta berbeta bizia estu batzanduz, euskal estilo osasungarriago bat girotu geinke.\nArantzazu bi ezagutzen doguz gure inguruan, Arratian bata eta Gipuzkoan bestea, Oati ganean. Bigarren hori erromes leku ...\nSu berbearen gainean jardungo dogu gaur. Berba labur-laburra bada be, hara laburtasun horren luzerea norainokoa dan......


'bihotz-altxagarri' eredukoak [Sareko Euskal Gramatika]\nbihotz-altxagarri hitz elkartuaren egiturakoak aztertuko ditugu atal honetan. Hauxe da hitz elkartu hauen egitura:\nIzena + adj[aditzoina+-garri]adj\nBalio arazlea daukan -garri da adjektibo-elkarte hauetako mugakizuna osatuko duena; beldurgarri, mingarri, izugarri edo lotsagarri adjektiboak sortzen dituena, alegia. Osagarri-buru egiturako elkarteak direnez, mugatzailea, ezkerreko izena, adjektiboaren osagarria izango da. Beste hitz batzuetan esanda, aditzetik eratorririko adjektiboa den heinean, aditz horren barne-argumentua da ezkerreko izena. Eta adjektibo-elkarteak kalifikatzen duen izena, ostera, aditzoinaren subjektua.\naho-gozagarri, arima-galgarri, belarri-mingarri, bihotz-altxagarri, bihotz-berogarri, bihotz-erdiragarri, bihotz-sendagarri, buru-aringarri, buru-hausgarri, etxe-galgarri, herri-kaltegarri, neke-aringarri, plazer egingarri…\nEtxahunen sentipena zirraragarri, biotz-urragarri, kordokagarri da benaz. Iparragirrerenak eztu noski alako astindu indarrik. (Amasei seme Euskalerri'ko, Etxaide, J.)\nEmengo gureari darion xarmadura! Ikuskari biotz-erdiragarria benetan! (Aritz beraren adarrak, Bordari)\nHutsetik eta ezjakinetik, tarte-lan eta buru-aringarri hartu zuela berrogei eta areago urteko diruzainak bertsogintza. (I. Goikoetxea)\nZer dezu emen ikasgarririk? Irakurriaren irakurriz itsatsiko bait-zaizu oarkabean onik asko, neonek ere egiten aal ditut nere motzean zenbait oartxo neke-aringarri al ba litz. (Itz-lauz, Lizardi)\n[…] zeruak eta lurrak neure baitan bat; zuhaitz banintz, ilargiaren adatsa laztandu eta ferekatuko nuke gauero, adarrak beso bihurturik eta hostoak esku; zuhaitz banintz, mila loreren ederrean lehertuko nintzateke udaberri oro, eta mila fruitutan uda edo udazken oro, izaki guztien begi-betegarri eta aho-gozagarri; zuhaitz banintz, hostagabetuko nintzateke udazken eta negu oro, baina ametsak mantendu eta sostengatuko ninduke orduan zutik, zeren, nola bizitzari heriotza darraion, hala baitarraio heriotzari bizitza; zuhaitz banintz, finean, betiko heriotza etorriko litzaidake, baina betikoa zirudiena ere ustezkoa litzateke, […] (Lur bat haratago, Irigoien, J. M.)\nAdibide horietan honela ulertzen ditugu bihotz-urragarri, bertsogintza buru-aringarri eta ohartxo neke-aringarri: ‘sentipenak bihotza urratzen du’, ‘bertsogintzak burua arintzen du’ edo ‘ohartxoek nekea arintzen dute’.\nMarraz elkarturik nahiz bereiz idatz daitezke bi osagaiak mota honetako elkarteetan.\nEuskara Institutua, EHU, "'bihotz-altxagarri' eredukoak", Sareko Euskal Gramatika (SEG), www.ehu.eus/seg


Baionako epaitegia ezgai azaldu da bi etorkinen epaitzeko | Gizartea | Berria\nBaionako epaitegia ezgai azaldu da bi etorkinen epaitzeko\nBaionako epaitegi aurrean bi adingabeen epaiketa salatzeko elkarretaratzea, atzo. BERRIA\nBaionako epaitegiak Joseph Moriba eta Koivogui Moriba gazte ginearrak adingabeak diren frogatzeko ezgai deklaratu zuen bere burua atzo. Abokatuek egin zioten epaileari ezgai deklaratzeko eskaera, eta prokuradorea bat etorri zen galdearekin. Amaia Fontang Etorkinekin elkarteko kideak azaldu du: «Horrek erran nahi du bide judiziala moztua dela, baina orain adingabeen epaileak erran behar du adingabe gisa onartzen dituen edo ez».\nBi gazteak prestazio sozialak eskuratzeko paper faltsuak erabiltzeaz akusatu zituzten. Ginearrak lau aldiz izan dira epaituak, eta auzi batetik bestera haien adingabetasuna neurtzeko probak egiteko eskatu dute abokatuek. Defentsak, ordea, atzoko epaia bururaino eramateko eskatu du, adingabetasunaren frogak bildu zituztelako. «Zehatza izan behar da bere sortze egunaren inguruan», agindu die epaileak gazteei. «Ezagutzen dugularik», erantzun dio abokatuak. Fontangek azaldu du: «Afrikarrak direla azpimarratu dute abokatuek, eta gehien-gehienek ez dutela beren sorteguna ezagutzen, ez eta ere hilabetea, urtea soilik». Defentsak, gainera, epaileari ohartarazi dio posible dela paper faltsuak erabili izana, baina horrek ez duela erran nahi ez direnik adingabeak. Hitza ekintzari lotu, eta Gineako enbaxadak bidali agirien datak zein diren irakurri dizkie defentsak; 2001eko abenduaren 24a, eta 2001eko abuztuaren 4a. Biak adingabeak, beraz. «Kontrakoa frogatu arte, ontzat eman behar dituzue agiriak», azaldu dio bi gazteen abokatuak epaileari. Epaiketaren ondoren azaldu dute atzokoa jurisprudentzia interesgarria izan daitekeela.\nAdingabe batzuek paper faltsuak erabiltzeagatik epaitegi korrekzionalean eginiko lehen epaiketa izan da. Lehena izatekotan, emaitzaren garrantzia azpimarratu du Fontangek: «Lehen aldi hau irabazi dugu, baina ez da bukatu; adingabeen epailearen erabaki positiboa behar dugu orain». Ez da jakina noiz pasatuko diren epailearen aitzinean, baina segurua da elkarteen sostengua izango dutela. Horien garrantzia azpimarratu dute abokatuek.


Enel Viesgo argindarrari 2,5 milioi euroko isuna, prezioak manipulatzeagatik | Consumer\nEnel Viesgo argindarrari 2,5 milioi euroko isuna, prezioak manipulatzeagatik\nOndorioztatu duenez, herrialdearen erdialdean eta hegoaldean zegoen murrizketa teknikoez baliatu zen konpainia.\nLehiaren Defentsarako Auzitegiak (LDAk) Enel Viesgo italiera-kantabriar argiari 2,5 milioi euro eman dizkio elektrizitatearen eguneroko handizkako merkatuan (“pool”) prezioak manipulatzeagatik 2002ko eta 2003ko zenbait egunetan. Ekonomia Ministerioaren mendeko erakundearen irizpenaren arabera, konpainiak nagusitasunezko posizioaz abusatu zuen, herrialdearen erdialdean eta hegoaldean murriztapen teknikoez baliatuz.\nEnel Viesgok iragarri du epaiaren aurka errekurtsoa jarriko duela Auzitegi Nazionalean, “bidegabetzat, neurrigabetzat eta bidegabetzat” jotzen duelako, batez ere konpainiaren “dimentsio mugatuak” kontuan hartzen badira (bosgarren belaunaldia da, laugarren belaunalditik nahiko urruti, Hidrocantábrico) eta lehiarako ondorio negatiborik ez badago. Bere aldeko boto partikularra izan zela eta horniduraren segurtasunean lagundu zuela dio.\nElektrizitateak gaineratzen duenez, “erantzun okerra, gaizki zuzendua eta murrizketa teknikoentzat kaltegarria da, ez baitu laguntzen hornidura-arazo hori konpontzen; izan ere, Enel Viesgo Generación bezalako enpresa txiki batek konpontzen laguntzen zion”.\nLDAk dio zigortutako enpresak bere kostu onartuak baino garestiago eskaini zuela energia. Banekien horrela zure eskaintza ez litzatekeela bat etorriko merkatuaren eskaerarekin, eta, eskaintza bakarra denez, eremu horiek arriskuan jartzen zituen hornidura falta konpontzera deituko genukeela. Elektrizitate hori ordaindu zuen prezioa enpresak poolean saldu zuenak baino handiagoa izan zen.\nEnergiaren Batzorde Nazionalak praktika hori salatu zuen Lehiaren Defentsarako Zerbitzuan (LDZ), 2003ko uztailaren 11n eta azaroaren 11n. Erakunde teknikoak informazioa aztertu eta zehapen-espedientea irekitzea erabaki zuen 2004ko azaroaren 3an. Bi urte baino gehiago geroago, LDAk isuna jarri du, legez kanpoko irabazia baloratu ondoren.\nmanipulación-eu ñ precios-eu


125 pertsona abiatuko dira ostiral honetan Bilbotik hego mugara "espazio neofaszisten hazkundea" salatzeko - Uriola.eus\nuriola.eus 2019-07-11 13:38 Jendartea Bilbo\nGrezia, Melilla eta Italian zehar ibili ostean, Mugak Zabalduz-Abriendo Fronteras karabanak berriro ere bideari ekingo dio Euskal Herritik. Bederatzi egunetako bidaia izango da uztailaren 21era arte luzatuko dena eta jomugatzat Europako hego muga izango duena, Granada, Motril, Tarifa, Ceuta, Algeciras, Jerez, Sevilla eta Huelvan geldialdiak eginez.\nEuskal Herrian Ongi Etorri Errefuxiatuakek eta Iruñea Harrera Herria taldeek antolatutako ekimen honetan, 10 pertsonatik ia 7 emakumezkoak dira. Gainera, ibilbidean zehar Catalunya, País Valencia, Kantabria, Madril, Aragoi, Gaztela eta Leon, Balear uharteak eta Andaluziatik kideak batuko dira.\nAipatzekoa da karabanaren izaera internazionala urte hauetan zehar sortutako sare eta aliantzei esker, hegoaldeko mugako beste puntu batzuetan jarduten duten erakundeen parte hartzea egongo delako, hauen artean Carovane Migranti talde italiarraren integranteak.\nAdierazi dutenez, "Andaluziako zelaietan gertatutako milaka eta milaka pertsona migranteen esplotazioak, emakumeena bereziki, Andaluzia karabanaren bidaiaren helmuga gisa zehazteko irizpide izan da. Horretaz gain, Andaluzia Europan pertsona migranteen etorrera handiena duen eskualdea bihurtu da, eta horrek heriotza kopuruaren areagotzea eragin du, instituzioen harrera sistemaren gutxiegitasun eta hutsuneak zein Pedro Sanchezen gobernuaren migrazio politiken inboluzioa agerian utziz."\nHori dela eta, Mugak Zabalduz Karabanan parte hartzen duten kolektibo zein pertsonek pertsona guztiek eduki beharko luketen harrera eta mugimendu askatasunaren eskubideen aldarria egiten dute. Giza eskubideen betetzea eta aterpe eta inmigrazioaren inguruko nazioarteko hitzarmenen betetzea ardatz izanik, eta aurrekoak betetzen ez direneko egoerak ikusarazi eta salatuz.\nAdin txikikoen egoeren ikusarazte eta salaketa, pertsonen salerosketa, Ceutako “itzultze beroak”, porteadorak, etxe-langileak, hesiak, indarkeria instituzionalaren edota hegoaldeko mugaren uzte humanitarioaren ondorioz eraildako pertsonen omenaldiak… edukiko dituzte karabanan zehar.


Lizitazio iragarkia, Irungo hiriko berdeguneak, parkeak, lorategiak eta zuhaiztiak mantendu, kontserbatu eta hobetzeko lanak kontratatzeko. | Ideiak Bizirik\n← 2016ko prestakuntza programa sorkuntza komunitaterako\nServicios de Txingudi – Txingudiko Zerbitzuak, S.A.renttzat ERP plataformaren hornikuntza kontratatzeko iragarkia. Egungo RPS 7.0 softwarearen ordez plataforma teknologiko berria jarriko da, prozesuak eta informazioaren kudeaketa gaur egun egiten diren bezala egiteko halako hobekuntza espezifiko batzuekin. →\nLizitazio iragarkia, Irungo hiriko berdeguneak, parkeak, lorategiak eta zuhaiztiak mantendu, kontserbatu eta hobetzeko lanak kontratatzeko.\n1. Kontratua esleituko duen erakundea:\na) Erakundea: Irungo Udala.\nb) Espedientea izapidetzen duen bulegoa: mugikortasun, bide publiko eta obra arloa.\nc) Dokumentazioa eta informazioa non eskuratu:\n1. Bulegoa: Hiritarra Atenditzeko Zerbitzua –HAZ–.\n2. Helbidea: San Martzial kalea, 2.\n3. Posta kodea eta udalerria: 20304 Irun.\n4. Telefonoa: 943.505.152.\n5. Telefaxa: 943.505.657.\n6. E-maila: sac.010@irun.org.\n7. Kontratatzailearen profilaren Internet helbidea: www.irun.org.\n8. Dokumentazioa eta informazioa eskuratzeko azken eguna: Eskaintzak aurkezteko azken datari dagokiona.\nd) Espedientearen zenbakia: 2016ZAPA0003.\na) Kontratu mota: Zerbitzuak.\nb) Xedearen azalpena: irungo hiriko berdeguneak, parkeak, lorategiak eta zuhaiztiak mantendu, kontserbatu eta hobetzeko lanak.\nd) Kontratua burutzeko lekua: Irungo Udalerria.\ne) Kontratua burutzeko epea: Kontratua sinatzen denetik, baina inolaz ere ez 2016-04-21 baino lehen, 2016-12-31 arte.\nf) Luzapena onartzea: Bi (2) hilabete.\ng) CPV (Nomenklatura Erreferentzia): 77311000-3, Lorategiak eta parkeak mantentzeko zerbitzua.\nd) Esleipen-irizpideak: Baldintza Ekonomiko-Administratiboen Pleguko 14. klausulan adierazten direnak.\n4. Kontratuaren balio zenbatetsia:\nZenbateko garbia: 840.220,66 euro. Zenbatekoa guztira: 1.016.667,00 euro.\n6. Eskatutako bermeak:\nBehin-behinekoa: Ez da eskatzen.\nBehin betikoa: Esleipenaren %5aren zenbatekoa (BEZik gabe).\n7. Kontratistaren berariazko betekizunak:\na) Kaudimen ekonomiko-finantzarioa eta teknikoa: Baldintza Ekonomiko-Administratiboen Pleguko 15. klausulan adierazten direnak.\nb) Beste baldintza espezifiko batzuk: Ez dira eskatzen.\nc) Kontratu bereziak: Bai.\n8. Proposamenak aurkeztea:\na) Aurkezteko epea: 15 egun natural, iragarki hau argitaratzen denetik.\nb) Aurkezteko modua eta tokia:\n1. Leihatilan, Hiritarra Atenditzeko Zerbitzuan –HAZ– (San Martzial kalea 2 – 20304 Irun).\n2. Posta ziurtatuaz honako helbidera bidaliz: «Irungo Udala. San Juan Harria plaza 1, 20304 Irun. Erreferentzia: Irungo hiriko berdeguneak, parkeak, lorategiak eta zuhaiztiak mantendu, kontserbatu eta hobetzeko lanak».\n3. Helbide elektronikoa: Ez.\nc) Aldaerak onartzea: Ez.\nd) Lizitatzaileak eskaintzari bere horretan eutsi beharko dion epea: 2 hilabete, eskaintzak ireki eta hurrengo egunetik aurrera kontatuta.\na) Tokia: Udaletxea.\nb) Helbidea: San Juan Harria plaza, 1.\nc) Posta kodea eta udalerria: 20304 Irun.\nd) Data: Proposamenak aurkezteko epea amaitu eta hurrengo asteko ostegunean. Egun hori, bulegoetako egutegiaren arabera lan-eguna ez balitz, irekitzeko ekitaldia hurrengo lanegunera atzeratuko da.\nd) Ordua: 10:00etan.\n10. Publizitate gastuak:\n11. Bestelako argibideak:\nErrekurtso berezia kontratazioaren alorrean:\nIragarki honen aurka Sektore Publikoko Kontratuen Legearen Testu Bategina onesten duen azaroaren 14ko 3/2011 Legegintzako Errege Dekretuko 40. artikuluan arautua dagoen kontratazioaren alorreko errekurtso berezia jarri ahalko da, aukeran, administrazioarekiko auzi-errekurtsoa jarri aurretik.\nErrekurtsoa jartzeko epea hamabost egun baliodunekoa izango da, iragartzen den hurrengo egunetik aurrera kontatuta.\nAurkako idazkia, nahitaez, Irungo Udaleko HAZ Hiritarra Atenditzeko Zerbitzuaren erregistroan aurkeztu beharko da (San Martzial kalea 2 – 20304 Irun) edo Euskal Autonomia Erkidegoko Kontratuen Inguruko Errekurtsoen Administrazio Organoan.\nIrun, 2016ko otsailaren 18a.—Alkatea, s.e., Kontratazio eta Erosketetako teknikaria. (1117)\nSarrera hau Lizitazioak kategorietan argitaratu da eta licitaciones etiketarekin. Gorde permalinka.


Oporraren gorazarrea *\nIa nere belaunaldi guztia bezala «Nagikeria, bizio guztien ama» atsotitzaren izpirituan hezia naiz. Haur birtutez jantzia nintzenez, esandako guztia sinetsi nuen eta gaur arte buru-belarri lanean aritu erazi nauen kontzientzia nereganatu nuen. Baina kontzientziak egiteak kontrolatu badizkit ere, nere eritziek iraultza bat jasan dute. Munduan lan gehiegi egin dela uste dut, langile izatea birtutea delako usteak kalte izugarriak egin dituela eta herrialde industrialdu modernoetan predikatu behar denetik beti predikatu denera izugarrizko aldea dagoela. Mundu guztiak ezagutzen du Napoles-en hamabi eskale ikusi zituen bidaztiaren ixtorioa (Mussoliniren garaia baino lehenagokoa da). Denetan alferrenari lira bat agindu zion. Haietatik hamaika saltoan jaiki tiren liraren eske, beraz, hamabigarrenari eman zion (...)\nBene-benetan esan nahi dut lan egitearen balioetan sinestea kalte haundia egiten ari zaiola gaurko munduari eta zorion eta oparotasunaren bidea lanaren murrizte organizatutik pasatzen dela.\nLehenik eta behin, zer da lana? Bi lan mota dira; lehendabizikoa, lurraren azalean edo urrutira gabe materiak beste materia bati buruz duen egoera aldatzea; bigarrena, besteri aldakuntza hori egiteko agintzea. Lehendabiziko lan mota ez da atsegina eta gaizki ordaintzen da; bigarrena atsegina eta oso ongi ordaindua. Bigarren mota etengabe ugal daitekeenetakoa da: ez bait daude aginduak ematen dituztenak soilik, baizik eta zein agindu eman behar diren kontseilatzeko daudenak. Eskuarki, bi giza-talde organizatuk emango dituzten aholkuak kontrakoak izango dira; honi politika deritzaio. Lan mota honetarako ez da beharrezkoa aholkua eman behar den arloetan aditu izatea, persuasioz mintzatu eta idazteko gai izatea baizik, hots, propagandaren artea ezagutzea.\nEuropan, Ifar Ameriketan ez bezala, bada beste gizatalde bat, langile klaseetarik edozein baino begirune handiagoz begiratua. Badira lurraren jabetzari esker esistitzen eta lan egiten uzteagatik besteri ordain eraz diezaioketenak. Terrateniente hauek erabateko oporrean bizi dira eta nik goraipatzea espero zitekeen. Zoritxarrez, hauen oporra besteren lanari esker da posible; izan ere oporrerako duten grina da lanaren ebanjelioaren iturburu historikoa. Bestek berauen ereduari jarraitzea baino nahiago lukete begia galdu. (...)\nTeknika modernoak denok bizitzeko behar-beharrezkoa duguna ziurtatzeko behar den lana izugarri murriztea lortu du. Hau azken gerratean begien bistan geratu zen. Une horretan indar armatuetako gizonak, munizioak egiten aritu ziren gizon eta emakume guztiak, espioitzan, gerraren aldeko propaganda edo gerrarekin erlazionaturiko bulegoetan ari ziren gizon eta emakume guztiak lanbide produktiboetatik baztertuak izan ziren. Halere nazio aliatuetako langile soilen bizimoldearen maila gerra aurretik eta gerra ondoren baino altuagoa izan zen. (...)\nJornalean ari den langilea egunean lau orduz ariko balitz lanean, denontzat aski ondasun izango litzateke eta ez genuke lanezik ezagutuko antolaketa maila apal bat suposatuz. Idea hau aberatsen eskandalagarri da, pobreak horrenbesteko asti arteaz zer egin ez lukela asmatuko etsita bait daude. Ipar Ameriketan gizonek lan asko egin ohi dute, nahiz eta ongi bizitzeko aina izan; gizon hauek, jakina, soldatapekoen oporrak sutan jartzen ditu, lanezaren zigor estuaren eran izan ezean; egia esan beren semeentzat ere ez dute opor eta aiserik nahi. Eta harrigarri samarra dena, semeek zibilizatzeko denborarik hartuko ez badute ere, egin ahala guztian lanean aritu erazi nahi dituzten bitartean, bost axola zaie beren emazte eta alabek inolako lanik ez izatea. (...)\nAstiaren erabilpen zuhurra hau onartu beharra dago zibilizazioaren eta hezkuntzaren emaitza da. Bere bizitza guztian egunero ordu sail batez lanean ohitua bapatean ezer egin beharrik gabe geratzen bada, aspertu egingo da. Baina asti dezenterik ezak gizona gauzarik hoberenetakoez gabetzen du eta jenderik gehienak horrelako gabeziarik zertan jasan ez dauka; aszetismo inozo eta besterentzako batek soilik bultzatzen gaitu neurriz gain lan egitera, beharrezkoa ez den garai honetan. (...)\nLan orduak lau ordutara murriztea proposatzen dudanean, ez dut adierazi nahi gainontzeko denbora guztia arinkerian galdu behar denik. Esan nahi dut egunean lau orduz lanean aritzeak gizonari behar-beharrezko zaizkion bizikaiak eta komoditate behinenak izateko eskubide eman behar liokeela. (...)\nEgunean lau ordu baino gehiago lanean aritzera beharturik inor ez dagokeen munduan, kuriositate zientifikoa duen edonork bere grina konplitua ikusi ahal izango du eta edozein margolarik, goseak akabatu gabe, pintatu ahal izango du, bere koadroak zeinen eder diratekeen alde batera utzita. Idazle gazteek ez dute ibili beharko lan monumentaletarako beharrezkoa den independentzia ekonomikoa lortzearren egindako txapuzeria guzizkoez nabarmentzen, izan ere, azkenean haiek burutzeko egokiera heldutakoan gustua eta talentua galduak izango bait dituzte (...) maisuek ez dute ibili beharko beren gazte denboran metodo errutinarioen bidez ikasitakoa, eta harrez gero agian faltsua dela demostratua geratu ondoren, borroka etsian irakasten.\nBatez ere zoriona eta alaitasuna izango da, nerbio gastatu, neke eta dispepsiaren ordez. Eskatuko den lana aski izango da oporra delizioso bihurtzeko, baina ez akidura sortzeko. Gizonak beren asti arteetan nekatuta egongo ez direnez, ez dituzte nahiko distrakzio pasibo eta zozoak. Ez da harrigarria izango gutxienez ehunetik batek bere lanbideak kentzen ez dion denbora jendarterako onuragarri den zerbaitetan ematea eta bizimodua ateratzeko haren mende izango ez denez, haren orijinalitateari ez zaio trabarik egingo eta ez du erudito zaharrek ezarritako arauetara makurtu beharrik izango. Baina oporraren abantailak ez dira salbuespen hauetan soilik agertuko. Gizon eta emakume arruntek bizimodu zoriontsu baten aukera izango dutenez, on-puskagoak izango dira eta ez hain oldetsuak eta besteei susmoz beterik begiratzera emanak. Gerrarako isuria suntsituko da, eman berri dudan arrazoiarengatik hein batean, eta baita ere denontzat lan gogorra eta luzea izango delako. (...)\nEgungo produzio metodoek denontzako bake eta segurtasunaren aukera zabaldu digute; honen ordez batzurentzat lana sobera eta beste batzurentzat gosetea hautatu dugu. Orain arte, makinak izan baino lehen ginen bezain aktiboak izan gara; horretan inozo hutsak izan gara, baina ez dago betiereko inozoak izaten jarraitzeko arrazoirik.\n(*) Hona In Praise Of Idleness saioaren zati batzuk aldatu ditugu ikus daitekeenez aspaldi samarrekoa dugu saio hau, baina ez du halere gaurkotasunik galdu.


“Sagutxo Tuntuna” eta “Zu haitz ez” obrak Haurren Hamabostaldiaren protagonistak\n“Sagutxo Tuntuna” eta “Zu haitz ez” obrak, Haurren Hamabostaldiaren protagonistak\nAbuztuaren 8an eta 22an izango diren jarduerak euskaraz eta doan izango dira, eta aldez aurretik Tabakaleraren webgunean izena ematea ezinbestekoa izango da.\n"Sagutxo Tuntuna" obra. Argazkia: Loraldia.\nMusika Hamabostaldiaren 81. edizioak haurren artean musika zaletasuna sustatzea du helburu. Aurtengo Haurren Hamabostaldiak bi proposamen taularatuko dira abuztuaren 8an eta 22an, biak Tabakalerako "Kamaleoiak gara!" programaren barruan. Jarduerak euskaraz eta doan izango dira, baina aldez aurretik izena eman beharko da webgunean.\nHaur Hamabostaldiko bi hitzorduetatik lehena abuztuaren 8an egingo da. "Sagutxo Tuntuna" da, Shostakovitxen "sagu txiki eta tuntun baten istorioa” haurrentzako operan oinarritutako egokitzapena. 2 eta 6 urte bitarteko publikoari zuzenduta dagoen 30 minutuko muntaia horrek Errusiako baserri batean gertatzen den istorioa kontatzen du, animaliek lotara joan behar duten une zehatzean gertatzen dena. Narrazio sinplea da, erritmo errepikakorrean oinarritua eta haurrekin zein helduekin enpatizatzea lortzen du.\nBapoBapo Produkzioakek aurkeztutako lanak Maider Lopez eta Elena Bezanilla ditu zuzendari artistiko eta eszeniko, hurrenez hurren. Juan Kruz Igerabideren gidoiarekin, Inalvis Pando (koreografia eta dantza), Anita Maravillas (txotxongiloak), Carmen M. guerra (flauta) eta Aitor Gullonek (fagota) osatzen dute taldea.\nAbuztuaren 22an "Ár bo la ré/Zu haitz ez" ikuskizuna estreinatuko da, Easo Eskolania eta Easo Gazte Abesbatza protagonista dituen ikuskizuna, 8 eta 14 urte bitarteko haurrentzat gomendatua. Etienne Daniel L 'arbre-chanson-en konposizioan oinarritutako jokoa da. Zergatik ez dago zuhaitzik etxe barruan? Zenbat zuhaitz daude munduan? Zuhaitz bat hiltzen denean, zer gertatzen da? "Ar bo la ré/Zu haitz ez" irudikatu zuhaitzak mugitzen ari diren abestiekin: zuhaitz xeheak, zuhaitz okertuak eta luzatuak, haizearekin dantza egiten duten zuhaitzak …\nGorka Mirandak (musika zuzendaria) eta Mafalda Saloiok (zuzendaritza artistikoa) sortua, "Ár bo la ré/Zu haitz ez" -k Ainhoa Tabuyo du bakarlari eta David de Oliveira pianoan.


Maiatzaren lehenean langileok kalera Euskal Herriak erabaki dezan | LAB SINDIKATUA\nMaiatzaren Lehena 2014 Maiatzaren lehenean langileok kalera Euskal Herriak erabaki dezan\nMaiatzaren lehenean langileok kalera Euskal Herriak erabaki dezan\nLAB sindikatuak pasadan Maiatzaren Lehenetik hona zerbitzu publikoen eta negoziazio kolektiboaren defentsan, enpleguaren eta langileon eskubideen alde eta euskal herriak bere bidea egiteko duen eskubidea aldarrikatuz egindako ekimenenak laburbiltzen dituen bideoa landu du. Langileok erabakitzeko ordua da, Euskal Herriak erabaki dezan.\nMaiatzaren lehenean denok kalera!\nLangileok erabaki, Euskal Herriak erabaki dezan\n«Krisia iruzur handi bat da, iruzur bat bestearen atzetik. Erantzuleek ez dute ardurarik bereganatu eta gu langileok, egin gaituzte arduradun.\nEz dugu guztiok berdin ordaindu, aberatsak gero eta aberatsagoak dira eta pobreak gero eta pobreagoak. Krisiak, espekulazioaren mesedetan produkzio esparrua suntsitu egin du eta espekulatzaileak negozioa egiten jarraitzeko bide berriak aurkitu dituzte. Neurrien aitzakiarekin erreforma estrukturalak inposatu dizkigute. Euren mesedetan.\nSaltzen diguten hazkunde ekonomikoa ez da benetakoa. Enplegua suntsitzen ari da, soldatak erasotzen dituzte, langabezia gora doa eta babes soziala murriztu dute.\nPobrezia eta prekarietatearen gainean ez dago ekonomia indartzerik.\nProdukzio ehuna eta ekonomia erreala suntsitzen dute espekularioaren mesedetan.\nZerbitzu publikoak murrizten ari dira eta sektore publikoaren gaitasuna ahuldu nahi dute.\nErabakitzeko eskubidea behar dugu, krisitik nola atera nahi degun guk erabalitzeko.\nEzin dugu onartu orain egiten den moduan elite ekonimikoak haien mesedetan erabakitzea. Irtenbide propio bat behar dugu, burujabetza prozesu bat behar dugu eta horrela aldarrikatuko dugu maiatzaren lehenean ere.\nAske gaitezen, behingoz, Espainia markatik eta gaurko politiketatik. Burujabetza ekonomiko, soziala eta politikoa aldarrikatzen dugu. Eta gaurdanik nahi dugu, bizi dugun egoera larriari buelta ematea ekarriko duen hautu politiko bakarra baita.\nGuri dagokigu Euskal Herrian dugun aberastasuna nola sortu, banatu eta antolatu erabakitzea. Hor dago irtenbidea.\nHori erabaki behar dugu, guk langileok erabaki, Euskal Herriak erabaki dezan.\nErabakitzeko eskubidea da prozesuaren giltza, eta gu langileak, gure parte hartzearekin berma.»


BUDDA EZ DA JAINKO\nBere haurraren arabera, Budda Jainko bakharra da eta Erospeneko gizona. Hura ganat joan nahi dire egun batez. Baditu hainitz izen: Indian, Budda; Mongolian, Xakia-Mouni; Tibeten, Sang-Ghie; Sinan, Fo; Japonian, Bouts; Mantxulian, Foutsiki. Ttipian, Jainko batek agur egin omen zion, othoitzean zagoelarik, eta agindu inkarnazione, han arterainoko guziak ahantzaraziko zituen bat. Izan ziren lekhukoak. Hek eman zioten Jainko izena, eta etzuten ahantzi: hogoi eta hamabortz birdinek jostatzen zuten musikekin, zazpiek mainhatzen egun guziz, zazpiek arthatzen soinekoetan, zazpiek loharkarazten, zazpiek garbitzen. Etzuen egiten hirri edo nigar sobraniaturik, bertze haurrek bezala. Hamar urthetan koplari zen; bazakitzan ere musika, mirikuntza eta xifrak! Bere nausiari erakutsi ziotzan berrogoi eta hamar mintzaira bere itzuli bereziekin. Ederra baitzen, biltzen zitzaion hainitz jende ingururat: gozamen bat ziren haren hogoi eta hamabi itxurak, larogoi arraiziekin. Adoratzen zuten non nahi, asetzen lore, zilhar eta urrez. Ikusi zituenean emazte bat erditzen, attona bat doiean ibiltzen, eri bat pairatzen, hil baten axkideak nigarrez urtzen, galdetu zion nausiari iraunkorrak ziren gaitz hoik. Entzutean oro hola zioazela aldizka, joan zen ihesi eremurat, ustez han etzen hirriskurik. Moxtu zituen ilea eta bizarra. Egin zen aphez eta aphezpiku. Joan zitzaizkon ikusterat izpiritu, gizon eta abereak. Azken hoikien agurraren ondotik deus guti zuen egiteko morthuan. Ilkhi zen beraz handik, handi egina. Laster zeruko erregeak ikusi zituen bere oinetan, Brahma bera ere: nola ez? Hasi zuen eskola bortz dizipuluen aitzinean, erranez: «Oro zaurthuak dire, bainan bada salbamenduko bide. Behar dire garaitu guduan hirrisku eta enganio non nahi sorthu nahi dutenak. Deusek ez du egiaren atseginik. Mundua erromesia da. Egiei darraikote zoriona. Ikustekoak dire gizonen hesturak: nigar dariote sortzean, intzirin zahartzean, eztena noiz nahi, khirastasun herioan. Sortzen dire honi edo labe gorritik bezala, ile ondo bat gabe eta minez zilhatuak. Zahartu direino, ikusten dire idortzen, zimurtzen, ihartzen. Egiten zaiote larrua, ardi zahar bati bezala, haragia suntsitzen hezurretarik, zainetan odola gutitzen eta loditzen; gorphutza kaskailtzen, bizkarra konkortzen, begia goibeltzen aldeko mendia ezin ikus bezala, beharria gortzen, ihurtzuririk gehiago othe den beldurtu arteraino, ahoa hortzez gabetzen, usna joaiten. Gorphutzek behar dute makhila, izpiritua histen da eta badioa. Zenbat gaitz! Badire lau ehun eta hogoi. Ikuspen khiratsak indar ezeztatuak! Hein baterat geroz, gizonak ez du onik, ez diteke jeki, ez ibil, ez xutik egon. Iduritzen zaio bethi bihotza zintzurrerat dioakola, eta haizez duela barnea. Gauak luzeago diruri egunak baino, eta egunak ilhabete. Janari hoberenak egurra bezala dire ahoko; buhurdi gurienak elhorri, horitzen da begietako xuria. Urdin dirurite larru eta odol gorriak. Erromesiak urruntzen du bihotzen bakea eta berratzen izpirituen gathaska. Nigarra gaindiz da, joan eta ethor dabil bihotza, ez diteke ixil zorigaitzen deia. Auhenetan etzaten da gizona ohean, nola arraina urez kanpo hare erreari buruz. Herioa hurbilago eta erromesia handiago. Inguru dire ahaide eta axkide nigarretan mainhatuak. Mendi batek lehertu nahi du gorphutza, sukharrak hartu du burua, begietarat heldu dire gauza lazgarrienak. Urak daramazkan lur higituak dirurite indarrek; iraungituaz doa gorphutzen sua, eta azkenean gelditzen da, gauazko harraren su hotz batekin. Akhabo izpiritua. Itxurek iraun behar lukete, bainan suntsitzen dire, izpiritua nonbait sartzearekin: khar ithotan dire».\nBertze asko ere erranarazi diote Buddari; badire haren hitzekin eginak ehun eta zortzi liburu, baratzeko errekak baizen handiak: ozar othe liteke usteko lukena badela hetan itzuntzikeriarik? Berak zioen sarthu zela gizonaren errain eta fuinetan. Hura bezalatsuko bertze Jainkoak baziren arren, errege zaukan bere burua. Herri batean badakit Karakotx deithu etxe bat: hango nausia ere handi liteke, jauregiko premu balitz: Badu non har guriope! Budda izan zen bekhatore, eta penitentziaren ondotik, ikusi zituen nigar egunetan piztu zituen gorphutzak: lur eta ilhargiak baino handiagoko meta egiten zuten; bainan ere hark ebaki buruetarik ixuri odola, ur eta itsaso guziak baino gehiago zen: ez diteke beraz deus egin gabe Budda bezalako Jainko! Egia erran behar da: ahalkatu zen, eta Jainko baten erranez, jasanarazi ziotzan gorphutzari mila argi pizturen asikiak; sarthu zituen bizkarretik mila itze; etzan zen bederatzi beso kharrak gora zituen su batean, eta azkenean, gorphutz guzia eskaini zuen bitimatzat. Bainan aski atzeman zioten egitea hegats bat bere hezurretarik, eta hura odolean bustiz, izkiribatzea ikhasi zituenak: gezurtiak xoilki hertsatuak balire bere hezurrez egin hegatsekin izkiribatzerat, nik badakit Buddak aiphu guti lukela Europan.\nBaditu bi izate; bat bethikoa, ezin ganbiatua, berthutetsua; bertzea, ganbiakorra, ilhargia ur axalean bezain. Azken izate horrekin orotarat jartzen da: mainguekin maingu, okherrekin okher, kokoriko direnekin kokoriko. Erleak kofoinetan bezala, Jainkoak lerroka dire haren zeruan. Brahmaren irakuspen bertsuak ditu. Luther Giristinoentzat dena da hura Brahmarentzat. Baten ala bertzearen haurrak altxa detzakete urrungo axkidek; bainan ez lukete hek bezala nahi ibili, oihal izpi bat bizkarretik edo gerrian, buruak murritz; ez lioazkokete hekien lurrezko eta lastozko etxeak, ez hekien gela hertsi eta ithogarriak. Hobe da urrundik neurtzea deusetan gozatu nahi ez litezken ontasunak, eta aldeko jakitatek ezin niholere onduak! Buddista ala Brahmistek badituzte predikari eta legeak; bainan nihork deus ez du egiten, ez balitz baino gehiago. Gaindiz dire aztura itsusienak, sabela ungi bethetzea zaiote atseginik handiena. Oro egin detzakete, ikusiak ez badire: hori ungi atzemanen dute bizia amets edo komedia batentzat daukatenek. Othe da halakorik? Nahi luketenak bederen bai.\nBuddistetan, senharra da emazten Jainkoa; behar dute maitatu, lagundu eta arthatu, izanik ere maingu, zikhin, mando, hordi eta lohi. Ez dire nihoiz nausi: gaztean nausi dituzte aitak; ezkontzean, ama, senhar eta aita ginharrebak; alharguntzean, semeak. Utzi behar dute lana, senharrak nahi duenean, hasarrekorik nihoiz erakutsi gabe. Haren nahia behar dute deusen hasteko ere. Nihor heldu bada, urrundu behar dire, burua aphal eta ixilik. Senharrak ikusi behar du egin dezaketen hirri, nigar, oihu, eta ez diote galdeari baizik ihardesten. Jan edo barurturen dute, hark jatean edo barurtzean. Ungi baino hobeki izanen da, hiltzen badire haren ondotik, haurrekin baino harekin nahiagoz. Garbitzen dute egun guziz etxea, zola ungi karrakatuz behi khorotzekin. Nonbait badute senharra, ez ditezke ilkhi, ez dezakete garbi hortzik, ez egin behatzik, ez jan bietan, ez egin lorik ohean. Bi emazte balin baditu gizonak, ez dute mintzatu behar nihoiz elkharren kontra. Hura mintzo denean, ez dezakete hitzik egin, eta deitzen baditu, behar dituzte oro utzi berehala. Kantaz badago, egonen dire ahoak zabaldurik, zeruetako lorian balire bezala; jauzika hari bada, bozkarioz errotuko dire; jakitatez mintzo bada, harrituak egonen; jotzen baditu, besarkatuko diote eskua; urrun bada, gaztiatuko diote maiz ethor dadin ahalik lasterrena. Eginbide handiskoak dire hoik, bainan hil ondoan, senharrek ungi guziak emanen diotzate bere andrei! Bizian makhila, eta herioan zerua! Bainan berak segur dire harako direla? Arras garbi badire bai; erdigarbi baizik ez badire, beharko dute bizia berriz hasi zenbait gizon behar, abere edo marmalotan.\nHorra Budda, bigarren Jainko izartu nahi dutena Kristorekin. Badute berga xuxenik asko izkiribatzailek! Agindu zuen haren irakuspenak betheko zuela mundua: argi onik hedatu du! Egia da badituela ehun eta hiru hogoita hamar miliun adoratzaile, hetan sarthu gabe gizon kaskodun urrunean ezagutzen dutenak! Nihork ez du handi atzeman behar krapestu gabeko abere guziak basa izatea...\nNihork ez daki noiz sorthu zen Budda. Batzuen arabera, bederatzi urthe Jesus baino lehen; bertzen arabera, ehun urthe xoilki lehenago. Erregeak ethorri omen zitzaizkon adoratzerat: Zer da omen hori? Haren axkidek erranik ere hori, bertze nork erran du? Ez du nihork ezagutzen Europan, Asia gehienean, Afrikan urrun, bia edo hirur Ameriketan. Ez othe daoke ere dena den, Jainko bat urre eta zilhar zalea, hainbertze neskato beharra bere mainatzeko...? Hura urrun zerbait atzematen dutenek, bertzelako buruzagiak ere eskax atzematen dituzte hurbilean... Ez du Jesusek bururik erorarazi; bainan berea eman du arimen salbatzeko. Buddak egin ditu gizon hits, ilhaun eta basak; Kristok, munduko populu jakin, garbi eta argituenak. Buddak erraten zuen bat, eta bertzea egiten; Kristo hasi zen lehenik egiten, gero erraten. Buddaren haurrak begien beldur dire; Kristorenak, Jainko oro ikusten dituenaren. Buddak eman du emaztea neskatoak baino areago; Kristok erakusten du handitasun bera dutela gizon eta emazteak, elkharren lagun direla. Buddaren emazteak tetele batzuek dire; Kristorenak, etxeko aingeruak. Buddaren hitz eta egintzek erakusten dute hoberenerat ere gizon bat zela; Kristorenak, Jainko zela. Ez da Jesus haritu erraten gizonei hainitz jasaiten zutela sortzean, bizian eta heriotzean: ez othe zakiten berek ere hori? Irakutsi du nola behar zen jasan. Lehena mintzatu da gaitzaz; bigarrena, sendakailuaz. Behi baten buztanari itxikiz hiltzea eder da Buddaren haurrentzat: Europako jaun aho zabalentzat...? Bada behar bada bertze zenbait Kristori buru eman diozakenik: nor? Konfuzius behar bada: dugun ikus.


barren.eus - Argazkilaritza eta sare sozialen inguruko tailerra antolatu dute nerabeentzako\nArgazkilaritza eta sare sozialen inguruko tailerra antolatu dute nerabeentzako\nEman like zibereskubideei kanpainarekin bat egin du Elgoibarko Udalak eta egitasmo horren barruan, nerabeentzako tailerra antolatu dute barixakurako Elgoibarko Gaztelekuan. Argazkilaritza eta sare sozialak izena du tailerrak.\nEman like zibereskubideei izeneko kanpainak bi helburu nagusi ditu: batetik, prebentzioa eta sentsibilizazioa, eta bestetik, gazteak ahalduntzea, sarea ondo erabiltzeko laguntza eskainiz.\nHaur, nerabe eta gazteek teknologiaren erabilerari dagozkion portaera eta jarrera egokiak barneratzea nahi dute sustatzaileek, "ahalik eta erabilera seguruena eta osasuntsuena egiteko". Horretarako, inplikazioa eskatu diete gazteei, "aldarrikatzea espazio horretan daudela eta elkarrenganako errespetuaren alde daudela". Kanpainaren bitartez, ikuspegi positibo batetik, sarea ondo erabiltzeko bide-orriak eskainiko dizkiete.\n• Tailerra Gaztelekuan\nElgoibarko Udalak bat egin du #likezibereskubideei kanpainarekin. Hasteko, joan den azaroaren 19an eta 20an beraien eskubideen gaineko lanketa egin zuten Elgoibarko Ludotekako erabiltzaileek, eta bideo bat ere grabatu zuten. Halaber, Elgoibarko Gaztelekuak, biharko, azaroaren 30erako, nerabeei zuzendutako “Argazkilaritza eta Sare Sozialak” izeneko tailerra antolatu du. Tailerra Ion Markel Saez de Urabain argazkilari profesionalak eskainiko du, eta 18:30ean izango da Gaztelekuan bertan.


Ostalaritzako negozio arrakastatsua eratzeko gakoak - Gaztenpresa\nOstalaritzaren eta jatetxeen munduak ahalegin handia eskatzen du, baina errentagarritasun handia ere eman diezazuke. Ekintzaile askok larregi pentsatu gabe irekitzen dute taberna edo jatetxea, berez dabilen jarduera delakoan eta, produktu ona eta lokal egokia izanez gero, besterik behar ez duelakoan. Kasurik gehienetan, ordea, jarduera horrek inbertsio handia eskatzen du, lehia itzela dago eta, lan handia ez ezik, prestakuntza egokia eta sormen handia ere behar ditu egoki ibiltzekotan. Horrenbestez, ostalaritzako negozio bati ekin aurretik oinarrizko gako batzuk kontuan izatea komeni da.\nArgi izan zein izango den jatetxean proiektatu nahi duzun kontzeptua eta gaia, dekoraziotik hasi eta azken xehetasuneraino. Horretarako, hirian dagoen eskaintza aztertu eta inguruko herrietan antzeko lokalek izan duten ibilbidea ikertzea komeni zaizu.\nIkertu eskakizun administratiboak. Udalek geroz eta eskakizun zorrotzagoak eta zailagoak agintzen dizkiete ostalaritzako negozioei. Negozioa eratzen hasi baino lehenago, den-dena txukun duzula ziurtatu behar duzu: irekitzeko lizentzia, irisgarritasunari buruzko legeria, ke-husteak, intsonorizazioa eta abar. Askotan, administrazioak bidezidor administratibo malkartsuak agintzen dizkigu eta baimenak ez dira paper hutsak. Horregatik, aholkulari on batek makina bat buruko min ken diezazkizuke.\nPrestatu menu egokia. Aztertu zein den janari-motarik egokiena, zein den eskaria, eta kontu handiz zehaztu prezio-estrategia. Kontuan izan behar duzu plater bakoitzean eskuratuko duzun marjinaren bidez ordaindu beharko dituzula gastu guztiak, negozioa porrotera ez abiatzeko. Dena dago zehazten duzun kartaren menpe: sukaldearen banaketatik hasi eta erosi beharko duzun ekipamenduraino. Erosi bigarren eskuko ekipamendua eta kostuak murriztuko dituzu.\nNegozio-plan on batek finantzaketa lortzen lagunduko dizu. Egin negozio-plan zorrotz eta xehakatua, ezinbestekoa gertatuko baitzaizu bideragarritasun-azterketa egiteko eta finantzaketa lortzeko. Pentsatu zer nahiago duzun: makinak alokatzea ala bigarren eskukoak erostea, eta zenbatu ondo gastu guztiak, zure diru-sarreren bidez ordaindu ahal izango dituzun jakiteko.\nAurkitu kokalekurik aproposena. Egin ingurunearen azterketa demografikoa, ikertu oinezkoen joan-etorriak eta aparkalekuak, eta zehaztu establezimenduaren kontzeptua. Merkataritza-gune batean dagoen lokala gustu-gustukoa izan arren, egon zaitez seguru ez dela zuretzako lekurik aproposena, ostretan eta ardo zuritan espezializatutako taberna jartzea baduzu gogoan. Xede-bezero potentziala zein den erabaki eta bera ibiltzen den eremuan kokatu beharko duzu. Egokiena zera da: bizitegirako, aisiarako eta negoziorako guneak biltzen dituen leku batean kokatzea ostalaritzako establezimendua. Alabaina, askotan ez da posible izaten edota ekonomikoki jasanezina da; hori gertatuz gero, helburua egokitu eta lehentasunak erabaki beharko dituzu.\nBanatu egoki espazioa. Lokal berriak barra izan behar du, jakina, bai eta jangela, sukaldea eta bainugela irisgarriak. Alabaina, biltegirako leku egokia eta lan administratiboetarako gunea ere behar izango ditu. Egin arreta espazioak nola banatuko dituzun.\nAseguratu negozioa. Jarduera batzuetan prebentzioa funtsezkoa da eta ostalaritza da horietako bat. Jatetxeak eta tabernak istripuak, suteak, uholdeak, erosketak, mozketak eta abar gertatzeko leku aproposak dira. Horregatik, ez duzu aseguru-polizarekin zeken jokatu behar eta ez dituzu gerta litezkeen gorabeherak gutxietsi behar.\nAukeratu lan-talde egokia. Talde profesional on batek efizientzia eta errentagarritasuna dakartza. Gogoan izan ostalaritzako establezimenduak ordu asko ematen dituela irekita eta zu ez zarela beti bertan eta gainean egongo. Hartara, bilatu langile-talde profesionala, esperientziaduna eta erreferentziaduna, ardurak lasai eskuordetzeko. Eta ez ahantzi lehenengo eta behin inguruko ostalaritza-eskolak bisitatzea.\nDiseinatu marketin-plan indartsua. Ziur aski ostalaritza-alorrekoak dira lehiarik handiena jasan behar izaten duten negozioak; horregatik, funtsezkoa da jarduera abiarazten duzun unetik bertatik hasiko den marketin-plana antolatzea. Sare sozialak baliagarriak dira lokaleko berrikuntzak, jarduerak eta beste zabaltzeko eta, beste alde batetik, influencer deiturikoen bidezko marketina ere negozioa ezagutzera emateko funtsezko tresna izan daiteke. Gogoan izan halako negozioetan erabiltzaileen esperientzia funtsezko elementua dela eta beste sektore batzuetan baino errazagoa dela zeure bezeroak bezero berrien preskriptore bihurtzeko. Zeregin bakarra duzu: produktu handia eta zerbitzu hobea ematea, eta prezio lehiakorrean gainera. Erraza, ezta?\nAholku horiei jarraituz gero, zure establezimenduak negozio efimeroa izateko aukera gutxiago izango ditu. Dena dela, arrakasta lortzeko gutxieneko bermea behar baduzu, frankizien mundua aukera ederra da, negozio berria arrisku gutxiagorekin eta dagoeneko finkatuta dauden formulak erabiliz abiarazteko aukera emango dizu eta.\nAdibidez, La Andaluza jatetxe-, taberna- eta sagardotegi-katea, Espainiako hegoaldeko sukaldaritzan espezializatuta dago, low cost prezioekin. Kate horrek ez du eskatzen sartzeko kanonik eta marka-eskubiderik, eta, aitzitik, lokalak eta karta diseinatzeko malgutasun pixka bat uzten du. Kontratuak dirauen bitartean, frankiziak aholkularitza-zerbitzua eskainiko dizu marketina zehazteko, lokala kudeatzeko, sukaldaritza lantzeko, lokal diseinatzeko…\nBeste frankizia bat: La Colegiala. Artisautzako okindegia da, bertan egindako produktuak eta kafetegi-zerbitzua eskaintzen dituena, osasunaren zaintza, kalitatea, gizarte-konpromisoa eta hurbiltasuna nabarmenduta.\nEntrepuentes ere frankizia-proposamen interesgarria da. Errioxako familia-enpresa gisa sortu zen eta gaur egun 5 jatetxe ditu eta casual food arloko erreferentzia bihurtu da. Sukaldaritza mediterraneo bizkorra eta berritzailea eskaintzen du, publiko zabalari begira. Zerbitzuaren kalitatea eta arintasuna bateratzen ditu kontzeptuak.\nDunkin Coffee frankiziak 250 denda baino gehiago ditu Europan eta munduan erreferentziako marka izaten jarraitzen du prezio lehiakorreko opil- eta kafe-salmentaren alorrean. Badu abantaila handi bat: marka sendo batek babestutako negozioa da eta marketin- eta publizitate-estrategia garrantzitsua lantzen du.\nFrankizien unibertsoan aurki ditzakezun ideia askoetako batzuk baino ez dira. Sektore horren inguruan egiten diren azoka ugarietako batean aurkituko dituzu. Dena dela, erabakia hartu aurretik kontuan hartu frankizian arrakasta izateko gakoak.\nEta negozio berria kudeatzeko laguntza behar baduzu, Gaztenpresara jotzeko aukera ere badaukazu: zure enpresa abiarazteko behar duzun babesa emango dizugu, edota abian den negozioak behar duen bultzada emango diogu profesionalik onenen laguntza espezializatuaren bidez. Zain gauzkazu!\nBihurtu zure negozioa enpresa eco-friendlyZer da eta nola atera etekina Hiruko Fundazioari


Eduardo Anitua Doktorea ezaguna da mundu mailan, aitzindaria baita bioinplantologiako eta ehun-birsorkuntzako tekniken garapenean, bai halaber, Hazkunde Faktoreetan Joria den Plasmaren teknologiaren egilea izateagatik eta hori medikuntzako zenbait arlotan aplikatzeagatik.\nMedikuntzan eta Kirurgian lizentziaduna da Salamancako Unibertsitatean. Estomatologian aditua, UPV-EHUaren bidez. Medikuntzan eta Kirurgian Doktorea Balentziako Unibertsitatean. Baditu 46 nazioarteko patente, 300-tik gora artikulu zientifiko, kirurgia-teknikei buruzko 12 liburu eta 500-tik gora hitzaldi nazioarteko kongresuetan. Irakasle gonbidatua da munduko 30 unibertsitate desberdinetan eta izeneko nazioarteko hizlaria.


'Berdel Astea' Mutrikun, martiaren 22tik aurrera - bizkaie.biz\nAzken buruan, apirilaren 1ean 'Berdel Egunaren' XI. edizinoa izango da. Eguneko ekitaldien artean, goizeko 10:30etan hasiko da Mutrikuko Kalatxori Bela Elkarteak antolaturiko II. Belauntzien arteko Txapelketea. 13:00etan, Zabiel Plazan, herriko abesbatzek kontzertu bat eskainiko dabe. Edozelan be, arratsaldeko 17:00etatik aurrera Mutrikuko portuan egingo dan Berdel Pintxo Dastaketa herrikoia izango da eguneko protagonista nagusia.\nMutriku udalerri gipuzkoarrak 'Berdel Astea' ekimenaren inguruko egitaraua potoloa preparau dau, arrain mueta honen salmentea eta kontsumoa sustatzeko asmoz. Gauzak holan dirala, apirilaren 1eko Berdel Pintxo Dastaketa herrikoiaz aparte datorren martiaren 22an hasiko diran beste hainbat ekimen be antolatu dabez.\nHilaren 22an, Anaiarte Biltokiko jubilatu talde bat eta Udaletxeko Turismo eta Kulturako zinegotzia, Ion Ganbra, Euskal Herriko Unibersidadeko Leioako Kanpusera joango dira ikasleei berdel errea eta berdela kontserban eskaintzera, gazteen artean arrain honen kontsumoa bultzatzeko asmoz. Goizeko 11:00etatik 14:00etara izango dira bertan, eta Eusko Jaurlaritzako ordezkariak be bertan egongo dira aurten 'Loreak Mendian' diseinua izango daben berdela promozionetako kamisetak emoten.\nHurrengo ekimena martiaren 24an izango da, 'Mutrikuko Berdela' aitamena emoteko. Aurten, 'Elenita Berria' eta 'Krexal' itsasuntzien jaubeei emongo jake, arrantzearen alde egindako apostuagaitik. Ekitaldia arratsaldeko 20:00etan izango da Zabiel Kultur Etxean.\nMartiaren 27an, 'Kantauriko Koloreak' argazki erakusketea zabalduko da Zabiel Kultur Etxean, eta bertan Txomin Rivera argazkilari errenteriarrak Kantauri itxasoan ataratako ur-azpiko argazki sorta bikaina ikusteko aukerea izango da apirilaren 9rarte.\nMartiaren 30 eta 31rako Mutrikuko Institutuko Akuakultura Eskolak itsasoa eta arrantzaren inguruko jardunaldi batzuk antolatu ditu. 'Itsasoaren sektorea eta barrikuntzea' izenpean, itsasoagaz eta arrantza sektoreagaz lotutako hainbat aditu bilduko ditu herrian egun horreetan. Itsasoaren inguruko ikasketak, Mutrikuko Akuikultura Zentruaren kasua, sektorearen etorkizuna eta sektorearen barriztapena lako gaiak jorratuko dira eta baita beste erkidegotan aurrera eroandako proiektuak aurkeztu. Besteak beste, Aztiko Zuzendaria, Javier Telleria; Innovamar Fundazinoko ordezkaria, Angel Soto Perez; Eusko Jaurlaritzako Arrantza eta Nekazaritza Zuzendaria, Jose Santiago; Lanbide Heziketako Sailburuordea, Iñaki Mujika; eta Galiziako Automozio Zentru Teknologikoko Zuzendaria, Antonio Mateosek parte hartuko dabe jardunaldiotan.


Hau atenastar haurren hezkuntza zen Absolut Travel\nDaniel | | Grezia\n.-Ri begiratzen diogun bakoitzean Grezia klasikoa ezinbestean aurkitzen ditugu alderaketa eta aurkakotasuna Atenas eta Esparta. Hezkuntzan ere hala gertatzen da: Atenasko hezkuntza versus la espartar hezkuntza.\nDesberdintasun handiak zeuden bi hiri-estatuen artean. Espartak gazteen hezkuntza deitzen zuen Agoge, korrika estatuaren arduraduna. Honen helburu bakarra haurrak etorkizuneko soldadu gisa trebatzea zen. Atenasen, ordea, hezkuntza pribatua zen eta ikuspegi globalagoa zuen, irakasle bakoitzaren arabera desberdintasunak egon zitezkeen arren. Nolanahi ere, ideia orokorra zen haurrek beren gorputza eta adimena lantzen zutela. Hurrengo paragrafoetan ikuspegi hau zergatik azalduko dugu.\nLehenik eta behin kontuan hartu behar da haurrek bakarrik zuten hezkuntza honetarako sarbidea. Neskak etxetik jaitsi ziren eta han ginekotekan zeuden emakumeek irakatsi zieten. Helburua atenastar gazte horiek helduen bizitzan ama eta etxekoandre onak izatea zen. Desberdintasun txikiak izan ezik, hori ohikoa zen Greziako hiri guztietan.\n1.1 Atenasko hezkuntzaren etapak\n2 Sofistak eta Atenasko hezkuntza\nAtenas klasikoaren hezkuntza sistema izenarekin ezagutzen zen Paideia. Orokorrean, hezkuntza honen helburua gizonezko umeek egoera moral altuagoa lortzea zen. Maila pragmatikoagoan, gizarteari heldutasunean herritar gisa aurre egin beharko lioketen zama politiko eta militarra bere gain hartu ahal izateko gizonezko prestatuak eskaintzea zen helburua.\nSokratesek Atenasko aristokraziako gazte asko hezi zituen, harik eta heriotza zigorra ezarri zioten arte, gazteak hondatzea leporatuta.\nPaideiaren espiritua lau zutabeetan oinarritzen zen kalakogathia:\nEdertasun fisikoa norberaren zaintzaren eta ariketa fisikoaren bidez.\nDuintasun morala, ona eta gaitza bereizteko.\nJakinduria, ezagutzaren bidez eskuratua.\nAusardia, aurreko hiru ondo erabiltzeko ezinbesteko kalitatea.\nZazpi urte bete arte, neska-mutilek oinarrizko irakaspenak partekatu zituzten, haurtzainek eta zaintzaz arduratzen ziren esklaboek ahozko tradizioaren bidez txikiei transmititu zizkieten balio eta portaera ereduak: mitoak, olerkiak, homerikoak, ipuinak. heroien etab. Familia aberatsek esklabo kultua zuten pedagogo, lehen zeregin horietaz arduratzen zena.\nAtenasko hezkuntzaren etapak\nLa bereizketa zazpi urte betetzean sortzen zen. Orduan, mutilek eskola publikoan edo didascaleo. Bertan, gramatikariak Irakurtzen eta idazten irakatsi zien, matematikaren oinarrizko kontzeptuak ezagutzera emateaz gain. Ikasleak bankuetan eseri ziren eta argizarizko oholak eta papiroak erabiltzen zituzten etxeko lanak egiteko. Zigor fisikoa ohikoa zen eta ondo ikusia zegoen. Etapa guztietan presente zegoen musika prestakuntza funtsezko gaietako bat zen. Gai honetaz arduratzen zen irakaslea izenarekin ezagutzen zen kitaristak.\n12 urtetik aurrera haurrak kirola egiten hasi ziren: borroka, jauzia, lasterketak, jaurtiketa, igeriketa ... Haurrek ordu asko eman zituzten Gimnasioa, baina ariketa asko ere praktikatzen zituzten aire zabalean, beti guztiz biluzik eta kontrolpean ordaindutako tribuak. Kirolaren garrantzia halakoxea izan zen, denboraren poderioz filosofia eskolak ezagutzen joan ziren gimnasioak.\n18 urte bete zituztenean, gazteak efebo bihurtu ziren. The efebia bi urte iraun zuen eta atenastar gazteen eraketan etapa garrantzitsuena izan zen. Garai horretan gerraren artean trebatu ziren (prestakuntza militarra) eta herritar arduratsuak, hizlari onak eta kudeatzaile publiko eraginkorrak izaten irakatsi zieten.\nMendeko grabatu batean Aristoteles (irakaslea) eta Alexander (ikaslea).\nFamilia aberatsenetako gazteek 21 urtetik gorako hezkuntza luzatu zuten filosofo eta irakasle entzutetsuen eskutik. Kasu ezaguna gaztearena da Alexander Handia, Atenasen bere hezkuntza osoak burutu zuen Aristoteles.\nAtenasko hezkuntzaren (eta, oro har, Greziako hezkuntzaren) alderdi eztabaidagarria haiek garatzeko joera izan zen irakasle helduaren eta ikasle nerabe baten arteko harreman intimoak. Batzuetan harreman horiek argi eta garbi alderdi sexuala hartzen zuten, sozialki onartua.\nSofistak eta Atenasko hezkuntza\nKirolak, arte militarrak eta musikaz gain, atenastar haur eta gazteen hezkuntzan poliseko etorkizuneko herritarrak osatzeko berebiziko garrantzia zuten zenbait gai edo gai zeuden. Irakasgai hauek Sofistak efebiako etaparen ondoren goi mailako hezkuntzaren aldeko hautua egin zuten ikasleei.\nNortzuk ziren sofistak? Funtsean goi mailako hezkuntzako irakasle orokorrak. Bere irakaspenak helburu zehatz batera bideratuta zeuden: hiztun hezi eta hiztunen eraketa. Ezaugarri horiek ezinbestekoak ziren bizitza politikoan arrakasta izateko, non erabaki asko hiztunek ideia bat edo beste herritarrak konbentzitzeko gaitasunaren mende zeuden.\nHelburu hau ikasleak gai hauetan trebatuz lortu zen:\nDialektika, "eztabaidaren artea" izenarekin ere ezaguna. Irakasleek beren ikasleak trebatu zituzten ideia bat eta kontrakoa defendatzen ziren bi hitzaldi egiten irakatsiz.\nMathemata, besteak beste, aritmetika, geometria, harmonia eta astronomia biltzen zituen gaia.\nErretorika, "Hitz egiteko artea". Irakurleei hitzaren bidez ikusleak konbentzitzeko gaitasuna azaltzen zitzaien.\nArtikuluaren bide osoa: Absolut Travel » Atenasko haurren hezkuntza\nHau da niretzat hainbeste !!!\nMILA MILA ESKER !! ♥♥♥\nMaria Paula esan zuen\nHau ona da !! .. Eskerrik asko !!! 😀\nErantzun Maria paulari\nhau buztanerako egokitzen dira giles jajajajaja


Sanchezek dio Espainia “erabateko demokrazia” dela, eta indarkeria salatu du\nSanchezek dio Espainia "erabateko demokrazia" dela eta indarkeria deitoratzen duela\nEspainiako Gobernuko presidenteak esan du ezin dela inolako indarkeriarik onartu, adierazpen askatasunaren babesa zabaltzeko erreforma bat egin behar izango balitz ere.\nPedro Sanchez Espainiako Gobernuko presidentea, gaur. Argazkia: Efe\nPedro Sanchez Espainiako Gobernuko presidenteak kontra egin dio Pablo Iglesias presidenteordeari, eta azpimarratu du Espainiako Estatua "erabateko demokrazia" dela eta indarkeria onartezina dela, Pablo Hasel rap kantariaren aldeko manifestazioetan izandako istiluengatik.\nHaselen espetxeratzearen kontrako mobilizazioetan istilu handiak izan dira azken hiru egunotan, eta Sanchezek lehen aldiz egin die erreferentzia publikoki, irmo jokatuko duela eta segurtasuna bermatuko dela esateko.\nEz dio Unidas Podemosi erreferentzia zuzenik egin, baina berretsi du ezin dela inolako indarkeriarik onartu, adierazpen askatasunaren babesa zabaltzeko erreforma bat egin beharko balitz ere.\n"Baina erabateko demokrazia batean, eta Espainiakoa erabateko demokrazia da, onartezina da indarkeriaren erabilera eta ez dago salbuespenik, ez dago arrazoirik, ez leku edo egoerarik indarkeriaren erabilera justifikatuko duenik", berretsi du.\n"Indarkeria demokraziaren aurkako erasoa da eta, ondorioz, Gobernuak aurre egingo dio indarkeriari eta segurtasuna bermatuko du", adierazi du Sanchezek, demokraziak pentsaera "zitalenak eta inozoenak" ere babesten dituela gaineratu aurretik.\nBestalde, Fernando Grande-Marlaska Espainiako Barne ministroak indarkeria "deuseztatzea" eskatu du, "inolako eskubidek ez" duelako baimentzen.\nGrande-Marlaskak gogorarazi du Ministerioak sare sozialetan babestu zituela herritarren segurtasunera bideratutako poliziak, "gehiegizkoa" iruditzen zitzaiolako "kameralari bati deitzea" bere iritziak emateko.


Gure seme-alabaren bataioa - ESNATU\nGure seme-alabaren bataioa\nElkarrekin egingo dugun ibilbideko lehenengo saioan gaude. Familiek eskatu dute bataioa seme-alabentzat eta baliteke honezkero bataiatuta izatea ere. Elizan, Jesusen jarraitzaileen familian, txertatzeak badu ondoriorik. Saio honetan, hartu berri dugun erabakiak, guretzat zein gure seme eta alabentzat, eguneroko bizitzan duen esanahiaz jabetzen saiatuko gara.\nJesusen tradiziotik Jainkoaren Misteriora irekitzea ahalbideratzen duen bizitzaren alderdi transzendenteaz jabetu (bihotz-berritzea alderdia)\nParrokia (PB), Jesusen adiskideekin (jarraitzaileekin) elkartzeko aukera ematen digun leku ezagun bezala aitortu (elkartea alderdia)\nGure seme-alabaren bataioaren esanahia, zer esan nahi izan duen antzeman\nGure seme eta alaben Erlijio esnatzean konprometitu\nJesusen familiako kide garela jakin\nAurretik ospatuko den saioan, hastera goazen egitasmoa azalduko zaie. Une honetan, geure burua aurkeztuko dugu, taldean, apurka-apurka, elkar ezagut dezagun, nortzuk gauden eta nondik gatozen ikusiz. Berez, saio honek emango dio hasiera ibilbideari.\nAldez aurretik (harrera egiterakoan), “Gure seme-alabaren bataioa” liburuxka banatuko diegu partaideei. Idazkia eta galderak lagungarri izan daitezke honako saio hau garatzeko.\nKontuan izan dezagun, haurren lehen saioa ere izan daitekeela. Hainbat dinamika garatuko dugu, elkar ezagutzeko, lotsak, beldurrak… gainditzeko, partaideen adina eta kopuruaren arabera.\nEskulanak proposatzen dira eta bideoa ikusteko aukera… Bi irudi daude “saiorako materialak” karpetan, bataiarria margotzeko. Jesusen familia gara dinamika egin ahal izateko, bilerara haurren bataio-eguneko argazkiak eramateko eskatu behar zaie familiei.\nSaioari amaiera bukatzeko, argazkia aterako dugu nagusi eta txikiok: Jesusen adiskideen familiaren argazkia izango da.\n Testua saiorako materialen karpetan dago eta Jakinbide Bilboko elizbarrutiko liburu-dendan eskura daiteke euro baten truke.\nSaio honen garapena desakargatu PDF deskargatu\n“El rey León”. El ciclo vital\nLetra de la canción de “El Rey León”


Euskrats: Gaueko Sónar - Arrosa\nAbisatu genuenez Gaueko Sónar festibalari eskaini diogu aste honetako saioa. Gune ezberdinetan arituku diren artisten berri eman dugu!\nHorretaz gain, Matthew Herbert eta Lenzman artisten azkenengo lanak plazaratu ditugu.\nDatorren astean sasoiaren azkenengo programa Monegros Festibala protagonista izango dugu. Ez galdu!!\nPosted in EuskratsTagged #euskrats #musika elektronikoa #sonar


Carlos Iturgaiz PP+Cs koalizioko presidenteak "laguntza" eskaini dio Iñigo Urkullu lehendakariari, baina euskal herritarren "lehentasunak" aurrean izateko eskatu dio, hala nola, pandemiari aurre egitea eta ekonomia suspertzea. Testuinguru horretan, "haustura-tentazioak"alde batera uzteko eskatu dio, asmo horrek "hondamendia soilik" ekar dezakeela iritzita.\nEusko Legebiltzarrean ostegun honetan egindako Politika Orokorreko Eztabaidan, Iturgaizek "autokonplazentzia", "autokritikarik eza" eta lehendakariaren tonu "triunfalista" deitoratu ditu. Bere iritziz, lehendakariak "hausturaren planteamenduez eta legezkotasun demokratikoaren zein bizikidetzaren porrotaz hitz egiten du".\nGauzak horrela, legegintzaldiko lehen urte honetan, PP+Cs koalizioak Eusko Legebiltzarrean egindako proposamenak "mespretxatu" izana leporatu dio, baita Eusko Jaurlaritzako koalizio-gobernua osatzen duten bi alderdiek (EAJ eta PSE) Legebiltzarrean duten gehiengo osoa horretarako erabili izana ere.\nDena dela, Iturgaizek PP+Cs koalizioaren "laguntza" eskaini dio Urkulluri, "pandemiari aurre egiteko", enplegua eta hazkunde ekonomikoa bultzatzeko, hezkuntza hobetzeko eta "Autogobernuaren egonkortasuna mantentzeko". Hori guztia, "haustura tentazioak alde batera utzita, hondamendia eta liskarra besterik ez lukeelako ekarriko horrek".\n"Eztabaida antzua eta gizartean liskarra sustatzea inoiz justifikatzen ez bada, are gutxiago onartu dezakegu jarrera hori etorkizuna jokoan dagoen une kritikoetan", esan du Euskadiko PPko buruak. Bere iritziz, "identitatearen obsesioak Katalunia hondamendira eramaten du".\nNolanahi ere, Iturgaiz "oso kezkatuta" agertu da Eusko Jaurlaritzak Autogobernuaren etorkizuneko eguneraketari begira izan dezakeen jarrerarekin, eta gai horretan zintzo eta "argi" jokatzeko eskatu dio Urkulluri.\n"Badirudi EAJ eta PSE alderdien arteko gehiengoarekin egunero jokatu nahi dutela, eta EAJ-EH Bilduren gehiengoaren tentazioa dutela etorkizunerako, independentziaarako bidea den Kontzertu Politikoaren estatus berri hori bultzatuz", esan du Iturgaizek, lehendakariari erantzunez.\nTestuinguru horretan, ordea, PP+Cs koalizioa laguntzeko prest agertu da, "tolerantzia eta euskal herritarren arteko elkarbizitza defendatzeko eta mehatxu egiten dituztenak salatzeko", esan du. Ildo horretatik, "askatasunaren etsaiak" azkenaldian nabarmen oldartzen ari direla ohartarazi du, eta "terroristei babesa adierazten jarraitzen dutela" ziurtatu du.\nGauzak horrela, Henri Parot ETAko presoari larunbat honetan Arrasaten egingo dioten omenaldia salatu du, "EH Bilduk iragana ezabatzeko duen asmoan beste urrats bat suposatzen duelako, eta terrorismoak burututako krimenak ahaztarazi nahi dituelako".\n"Memoria behar dugu ETAren zurikeriaren aurrean, duintasuna biktimen aurkako ageriko umiliazioaren aurrean, eta justizia letra larriz", gaineratu du Euskadiko PPko presidenteak. Bere iritziz, Eusko Jaurlaritzaren Bizikidetza Planak "ETAri babesa eman ziotenei eta zigorrik gabe jarraitzen dutenei inolako eskakizunik" planteatzen ez diela deitoratu du. "Horrela ez da gure kaleetako indarkeria amaituko", ohartarazi du.\nHalaber, koronabirusak eragindako pandemia kudeatzeko orduan Euskadin izandako "kontraesanak" salatu ditu, besteak beste, txertaketa-kanpaina "kaotikoarekin" eta Segurtasun Sailaren arduren "utzikeriarekin". Bere iritziz, EAEko herri askotan egindako legez kanpoko ospakizunekin lotutako istiluen aurrean "berandu" jardun du Segurtasun Sailak, eta "Ertzaintzaren aurkako erasoak gero eta bortitzagoak izan dira".\nHorrenbestez, "pandemiak EAJren kudeaketa onaren sinesmena ezerezean utzi du", esan du PP+Cseko bozeramaileak, eta gaineratu du: "Euskal herritarrok txertatuta gaude pandemiaren aurka, eta orain EAJren kudeaketa onaren propagandaren aurka ere bai".


'Barrutik, orain literatura' egitasmora lanak bidaltzeko epea maiatzaren 10era arte luzatu dute — Zumaiako Udala\n'Barrutik, orain literatura' egitasmora lanak bidaltzeko epea maiatzaren 10era arte luzatu dute\nEtxean egoteko aginduaren luzapena dela-eta, egitasmoa maiatzaren 10era arte luzatzea erabaki du Udaleko Euskara Zerbitzuak. Jasotako lan guztien artean Gertu merkataritza elkartearen bi sari zozkatuko dituzte.\nZumaiako Udaleko Euskara zerbitzuak eta Gertu merkatari elkarteak elkarrekin antolatutako ekimen honetan ipuin, olerki edo bertso sorta bat idatzi eta Udaleko Euskara zerbitzura (euskara@zumaia.eus) bidaltzeko gonbidapena egin diete zumaiarrei. Lan guztiak zumaia.eus webgunean eta Udalaren sare sozialetan argitaratuko dituzte, herritar guztiek literaturaz gozatu dezaten. Maiatzaren 10era bitartean argitaratutako lan guztien artean bi sari zozkatuko dituzte.\nIrudian klik eginda aurkeztutako lan guztien bilduma irakurri dezakezu:\nHona hemen egitasmoaren ezaugarriak:\nEuskarazko lanak izango dira\nGehienez ere bi orrialdeko luzera izango dute lanek, edozein modalitatetan (ipuinak, olerkiak, bertsoak...)\nDerrigorrezkoa izango da “Barrutik” hitza azaltzea lanean\nNori zuzendua: edozein zumaiar aurkez daiteke\nBi sari zozkatuko dira adinaren arabera:\n16 urte bitarteko gazteentzat: GERTU elkarteko dendetako bale bat\n16 urtetik gorakoentzat: GERTU elkarteko jatetxe batean afaria\nAurkezteko epea eta bidea:\n2020ko apirilaren 15tik maiatzaren 10era bitartean\nEmailez euskara@zumaia.eus helbidera\nParte hartzaile bakoitzak gehienez 3 lan aurkeztu ahal izango ditu.\nLanarekin batera egilearen izen-abizenak eta adina bidali beharko dira.\nLanak egunean behin argitaratuko dira, (aurkeztu ahala argitaratzen joango dira egunero).\nBarrutik, sormena sustatzeko ekimena\nEtxean egoteko aginduak iraun bitartean 'Barrutik' kultur egitasmoak herritarren sormena sustatu nahi du. Argazki lehiaketak eman zion hasiera ekimenari, eta makina bat herritarrek bidali dituzte etxean eta etxetik ateratako argazkiak. Guztira, 150 argazki inguru aurkeztu dituzte zumaiarrek eta baleike.eus orrialdean ikusi daitezke guztiak.\nLiteraturak hartu zion argazkilaritzari lekukoa. Jasotako lanak bilduma batean biltzen ari da Euskara Zerbitzua.


Familia eta ezkontza\nEmakumearen osagarri garrantzitsuena eta beharrezkoa da, jakina, poltsa bat. Txiki eta bortitzak edo handiak eta osoak, emakume bakoitzak bere kabuz aukeratzen du. Gaur egun, emakumeen poltsek mota asko dituzte, erosketa zehazteko ez da hain erraza. Zenbaitentzat, erosketak moda joerak bihurtu dira, eta fabrikatzaile baten ospea norbaitentzat, besteak beste, beharra da.\nBeraz, irudikatu zer poltsa mota daude, eta zein poltsa aukeratzeko.\nZure bizimoduaren araberakoa da eta egunero begiratu. Eguneroko bizitza zuretzat bada, aukera egokia izan beharko luke. Emakumearen poltsa lanerako, zure enpresaren irudia eta soineko kodea zehazki zehaztu behar dira. Kasu honetan, hobe da larruzko, klasiko eta mugatuen ereduen lehentasuna ematea, gehiegikeriarik gabe.\nEgunero poltsak bizimoduaren adierazle dira, armairuaren zati garrantzitsu bat, zure irudiko osagai. Aukeratutako eredua sendoa, praktikoa, erosoa eta egokia izan behar du.\nEmakume modernoek ez dute imajinatzen beren bizitza prestakuntza gabe. Gimnasioa bisitatzea ia bizitza helburu nagusia da! Prestakuntza prestatzen ari denean, zure oinetakoak eta eskuoihal bat eraman behar dituzu. Seguru asko kirol-palo bat, sneakers eta esku-poltsa dotorea eskuan izango duzu. Kasu honetan, korrespondentzia besterik ez da beharrezkoa. Kirol-poltsak mota askotakoak dira. Erosi ahal izango duzu kirol produktua saltzen den dendan, aukera ugari eskaintzen dizkizugu aldi berean.\nArau orokor gisa, alderdiaren enbragea zure itxura ez ezik, joan behar duzun gertaerari ere dagokio. Beste espezie ez bezala, parpailak, strassons, aleak, paillettes eta bestelako dekorazio materialak apaindu daitezke.\nEmakumeen poltsek mota asko dituzte. Nahi izanez gero, edozein jantzirako osagarri bat aukeratu dezakezu. Egunero, estilo eta norabideko hainbat eredu erakargarri eta erakargarriagoak podioan agertzen dira.\nGaldera sortzen da - zein poltsa aukeratzen du? Aukeratzeko akatsik ez izateko, kontu handiz berrikusi zure armairua eta jakin ezazu zein kolore nagusi dauden eta arropa jantzi duzun. Jasotako datuen arabera, aukeratu osagarri bat. Erosketan, ziurtatu arretaz gauzaaren indarrari eta kalitateari.\nPoltsen mota ohikoenak eta maiz erabiltzen direnak zerrendatzen ditugu, eta hori gabe, emakumeek ezingo lukete kudeatu.\nBelarritakoak-pouches - gustu guztietarako poltsa ederren argazkiak aukeratzea\nTommy Hilfiger zaintza\nEskumuturrekoa - Argazki moduko argazkiak, gustu guztietarako lepoko stand batekin\nBrooch - irudiaren nabarmendua!\nEguzkitako betaurrekoak Prada\nChanel Boyen poltsa\nOinetako puntuzko puntuzko zapata originalak\nTxapela beltza - zapore guztietako 35 modelo dotoreenak\nEnbragea urdina - zer jantzi eta modan brankan nola sortu?\nEtxeko garbigailuan garbiketa\nCapsacks - errezeta\nPhenazepam - analogiak\nKatu bat sudurra lehorra da: kezkagarria da?\nBolero jeans jantzita?\nErresonantzia magnetikoaren irudiak - organismo osoaren diagnosi modernoa\nEsku propioak eskaileretan\nDenim laburrak - gustu guztietarako modelo modukoenak\nNerabeei buruzko komedia amerikarrak\nOinarrizko armairua udarako\nNola aurre sitsarekin?\nNola egin plastilinazko arrosa bat?\nHiru alaba armairu\nAbuztuaren 2a Ilin Eguna - seinaleak\nEskandinaviako estiloa baserri baten barrualdean\nArmategi plaza (Lima)\n© 2021 eu.tierient.com


Getxo - Gizarte-kohesioa - Udal Egoitza - Egoitza\nJesusen Bihotzaren Udal Egoitza Getxoko Udaleko erakunde autonomoa da. Gobernu batzarra eta lantalde profesionalak dauzka, eta izaera publikoko gizarte zerbitzua eskaintzen du adineko pertsona dependienteentzat.\nEgoiliarrak laguntzako eta enpresako jardueraren ardatza dira, eta jarduketa guztietan lehentasunezko irizpidea dugu euren arreta. Egoiliarrari dagokionez::\nEskaeren eta betebeharren aurreko arreta\nEgoiliarrari zuzenean lotutako talde interesgarriei (familiak) dagokienez:\nNorbanako arreta eta tratua.\nPertsona arteko harremanei dagokienez\nEgoiliarrek gainerako herritarrek bezainbeste eskubide dutelako abiapuntua dugu\nEgoiliarrei errespetua erakustea lehentasuna da:\nPertsona arteko diferentziak onartzen dira.\nIntimitatearen errespetua sustatzen da.\nEgoiliarrari buruzko osoko iritzia izaten da.\nPertsona arteko harremanei dagokien errespetua ere azaldu behar da egoitzako langileen artean eta egoitzak elkarbide duten taldeen eta langileen artean.\nProfesionalen gaitasun teknikoak eta lanean jarduteari erantsitako erantzukizunak kalitatea eta eraginkortasuna bermatzen dituzte.Oinarrizko jarrera-adierazleak:\nLanbideko ezagutza eta garapena etengabe eguneratzen dira.\nJarduerari dagokion eremu teknikoan eta kudeaketa-esparruan arduraz aritzen gara.\nElkarlana, antolakundearekin ezaguerak konpartitzen dira.\nEginkizunak eta helburuak betetzeko orduan pertsonak inplikatzen dira.\n1978az geroztik, udal egoitza Getxoko Aiboa auzoan dago, eta adineko pertsonentzako egoitza da. Halere, 1897an daude egoitza honen aurrekariak edo jatorria, Alango auzoan Jesusen Bihotzaren Umezurtz Etxea sortu zenean. Udal egoitza han egon zen, harik eta Aiboan eraikin berria inauguratu zen arte.\nGizarte eta laguntza politika ezberdinek gure bezeroen ezaugarriak moldatu dituzte. Hasiera batean, adineko pertsonak ez ezik, adingabeak eta gaixoak ere bazeuden. Halere, eraikin berria sortu zenean, erakundea soilik adineko pertsonei laguntzen hasi zen.\nBetidanik, udalak Gobernu Batzarrean parte hartu du eta erakundeari aurrekontua eman dio. Egoitza inauguratu zenetik 1995era arte, Karitatearen Alaben Komunitate Erlijiosoak instituzio hori dedikazio handiz kudeatu zuen.\nBaldin eta Udal Egoitzaren historiari eta bilakaerari buruzko argibide gehiago jaso nahi baduzu, ondoko esteka honetara jo dezakezu. Gune horretan, Udal Egoitzak historian zehar izan duen bilakaera osoaren berri ematen duen artikulu interesgarria aurkituko duzu; artikuluaren egileak Kanaria Handiko Las Palmasko Unibertsitateko Erizaintza Saileko kide diren Mª Luz Fika Hernando, Juan Manuel Martín Ferrer, Blanca Fernández Vallhonrat, José Bravo Martínez, Manuela Cristina Chas Barbeito eta Eduardo Nuñez González dira.\nHartara, ondoko eginkizun hauek hartzen ditugu geure gain:\nArreta pertsonalizatua eta kalitatezkoa eman beharra, pertsonaren ikuspegi integralarekin.\nEgoiliarren eskubideak sustatu beharra.\nErakundeko pertsonen gogobetetzea eta garapen profesionala, eraginkortasunerako eta kalitaterako funtsezkoak direlako.\nEgoiliarren eta familien parte hartzea egoitzaren funtzionamendu normalean, geure helburuak lortzeko oinarrizkoa baita.\nErabateko kalitatean eta hobekuntzan oinarritutako kudeaketa sistema.\nHorrela, honakoa lortuko dugu:\nEgoiliarren bizi-kalitatea hobetzea.\nErakundeko pertsonek eta euren senideek proiektuan modu aktiboan parte hartzea eta ekarpen baliotsua egitea\nEgoitza erabat garatzea\nGetxoko Jesusen Bihotzaren Egoitzak ondokoa lortzeko asmoa du:\nEgoitzako prozesu osoan zehar arreta bikaina ematen duelako erreferentea izatea\nGetxoko Erkidegoko adineko pertsonentzako arretako sare baten parte aktiboa izanik\nPertsona multzo honentzat dauden zerbitzuen eskaintza zabaltzen, egokitzeko eta etengabe hobetzen lagunduta\n« Udal Egoitza\nOrmetxe kalea, 22\nPosta elektronikoa: administrazioa.egoitza@getxo.eus


Lidl supermerkatuak Hernanin zerbitzua euskaraz emateko konpromisoa hartu du - Berriak - Hernani\nLidl supermerkatuak Hernanin zerbitzua euskaraz emateko konpromisoa hartu du\nLidl-ek saltoki berria irekiko du datorren astean Hernanin, Galarreta eremuan. Hernaniko Udalak, euskaldunen hizkuntza eskubideak bermatzeko asmoz, hitzarmen bat sinatu du enpresarekin. Bezeroei arreta euskaraz ematen bermatzea eta paisaian -kartelak, seinaleak, idatziak- ere euskarak beste hizkuntzek duten presentzia izatea dira hitzarmenaren bi ardatz nagusiak.\nHauek dira Lidlek hartzen dituen konpromiso nagusiak:\n-Langileen hizkuntza gaitasuna\nHerritarrekin harreman zuzenean dauden langileek gauza izan behar dute herritarrei euskarazko arreta emateko. Horretarako, Lidl-ek kontuan hartuko du betebehar hori Hernaniko dendarako langileak hautatzeko garaian.\nMerkatalgunearen barnean nahiz kanpo aldean dauden errotulu, seinale, panel eta herritarrentzako informaziozkoak diren gainerako elementu finko nahiz aldagarrietan euskararen presentzia, gutxienez, beste hizkuntzen maila berekoa izatea. Herritarrentzako prestatuta dauden erreklamazio orri, ohar eta gainerako elementu idatzietan euskararen presentzia, gutxienez, beste hizkuntzen maila berekoa izatea.\nHerritarrekiko harreman-hizkuntzaz gain, euskaraz bizi den administrazioa denez Hernaniko Udala, gurekiko harremana euskaraz gauzatu dadin ere nahi genuke. Horretarako, gure nahia da Udalarekiko harremanez arduratuko den pertsona euskalduna izatea, ahal den neurrian, gurekiko ahozko nahiz idatzizko komunikazioa euskaraz gauzatu dadin.\nHernaniko Udalak, Udaleko Euskara Zerbitzuaren bidez, aholkularitza zerbitzua eskainiko dio Lidl enpresari, hala behar izanez gero, plana aurrera eramateko. Halaber, Udalak planari jarraipena egingo dio eta, horretarako, gutxienez, urtean behin bilera bat egingo du enpresako arduradunekin.


Lata batean elikagaiak gorde: zergatik ez komeni egitea | Consumer\nLata batean elikagaiak gorde: zergatik ez komeni egitea\nLata ireki ondoren, eduki osoa kontsumitzen ez bada, beste ontzi-mota batean gordetzea komeni da, bere ezaugarriei hobeto eusteko\nElikagaiak eta edariak gordetzeko erabiltzen diren metalezko ontziak dira latak. Batez ere, aluminioz eta oxidazioarekiko erresistentea den altzairu ijetziaz eginak daude. Azken urteotan, teknologiari esker, latetan elikagai ugari dago, manufaktura-prozesuen aurrerapenari esker. Elikagaiaren, metalaren eta oxigenoaren arteko kontaktuak oxido-orbanak sor ditzake latarekin. Beraz, komeni da lata baten janari-hondarrak tapa duen beste ontzi batera pasatzea eta hozkailuan gordetzea, egun batzuk iraun dezan. Artikuluak azaltzen du nola manipulatu elikagaien latak eta zein den kontserben eta erdi-kontserben arteko aldea.\nLatako elikagaiak askotarikoak dira, eta forma eta tamaina desberdinak dituzte. Olioa, barazkiak, arraina, frutak, haragia, zopa edo plater prestatuak dira latetan aurki daitezkeen produktuetako batzuk. Ontzi horrek babes ona ematen dio elikagaiari eta luzaroan kontserbatu behar da; ontzi hermetikoak dira, hutsean zigilatuak, elikagaiak mikroorganismoak hondatzen dituen prozesu termikoan jarri eta entzimak inaktibatzen dituena. Elikagaia hoztu ahala, hutsune bat sortzen da, eta, ontzia itxita dagoen bitartean, bakterioak ez sartzen uzten du; beraz, edukia esterila izaten da. Baina lata irekitzen bada eta elikagai guztia erabiltzen ez bada, komeni da gainerakoa beste ontzi batean, beira edo plastikoan, gordetzea, elikagaiak hobeto gorde ditzan bere ezaugarriak eta zaporea.\nNola erabili elikagai-latak\nLatako elikagaiak leku fresko eta lehorrean gorde behar dira\nLatako elikagaiek balio-bizitza luzea dute (hiruzpalau urtera irits daitezke), eta ontziak bere horretan irauten du, baita giro-tenperaturan ere. Biltegiratze-denbora faktore hauen araberakoa da: elikagaien izaera eta horiek gordetzeko baldintzak. Oro har, kondizio optimoak leku fresko eta lehorrean daude. Baina badira kontuan hartu beharreko beste zenbait alderdi:\nProduktuaren etiketa berrikustea, biltegiratzeko argibideetarako. Kasu gehienetan giro-tenperaturan gordetzeko diseinatuta daude; hala ez bada, etiketak berariazko baldintzak zein diren adierazi behar du.\nEgiaztatu lata ez dela ez kolperik ez pitzadurarik ez pitzadurarik. Kanpoko edozein arazok arraildura ezkutu dezake bakterioen sarrera errazteko.\nLata ireki aurretik, ongi garbitu behar da ontziaren goiko aldea.\nLatako elikagaia freskoa balitz bezala erabili behar da, hau da, gainazal eta tresna guztiak garbi eduki behar dira, eta eskuak garbitu behar dira ur epel eta xaboiarekin, edukia prestatu aurretik eta ondoren.\nIreki ondoren, elikagaia galkor bihurtzen da, eta, beraz, freskoa bezala tratatu behar da. Horrek esan nahi du eduki guztia berehala erabiltzen ez bada, beste ontzi batean sartu behar dela (plastikoa edo beira), estali eta hozkailuan sartu.\nOntzia ireki ondoren, ez da bota behar lata duen zukua.\nKontserbak edo erdi-kontserbak?\nEz da gauza bera kontserba bat erdikontserba izatea.\nKontserba bat higienizatu egin da, eta, horren ondorioz, elikagaiek ez dute hotzaren beharrik, giro-tenperaturan egonkorrak baitira. Esterilizazioarekin mikroorganismoak desaktibatu edo deuseztatzen dira. Kontserbek ez dute iraungitze-datarik, baizik eta “lehentasunezko kontsumoarena”, osasun-arauek ezartzen dutenez. Data horretan adierazten dena da denbora-tartea (hiru eta bost urte bitartean izaten da, elikagaiaren arabera), eta, aldi horretan, kontserbak baldintza egokietan mantentzen duela jotzen da, baina ez du adierazten data igarota eragin negatiborik duenik osasunaren ikuspegitik.\nErdi-kontserba bat, adibidez, antxoa-lata bat izango litzateke, eta ez da esterilizazio-prozesurik aplikatu (kontserban ez bezala); aitzitik, prozesu horrek produktua egonkortzen du denbora jakin batean. Horrek esan nahi du gehiago iraungo dutela leku fresko batean, hozte-tenperaturan, adibidez hozkailuan, biltegiratzen badira. Produktu horiek, beraz, kontserbek baino balio-bizitza laburragoa dute, kontserbatzeko erabiltzen den tratamendu termikoa ez baita hain erasokorra.\nBotulismoa eta latak\nBotulismoa toxinak eragindako gaixotasuna da, Clostridium botulinum bakterioa sintetizatzen duena, eta kontserba-latekin erlazionatzen dena egoera txarrean dauden kontserba-latekin. Egoera txarrean egon dira kanpoaldera (nahiz eta oso arraroa izan). Mikroorganismo hori ez da oso ohikoa, baina ezin da oxigenoarekin kontaktuan bizi, eta, batez ere, etxeko kontserbei (adibidez, barazkiei edo frutei) lotzen zaie, kontserbazio-prozesu egokirik izan ez duten arren.\nClostridium botulinum beroarekiko sentikorra den mikroorganismo bat da, hau da, 80ºc eta 115 ºc artean aktibatzen da, eta Ph azidoak ere bai. Kontserbak egiten ari garela, prebenitu beharreko moduetako bat elikagaiak ongi egosten direla ziurtatzea da (120 ºc inguru patogenoaren espora erresistenteenak desagerraraziko dira).\nkontserba lata-eu nevera-eu óxido-eu


ATLETISMO ESKOLA – Atlético san sebastián\n60ko hamarkadaren amaieran sortu zen Atlético San Sebastián-eko ATLETISMO ESKOLA, aitzindariak izan ginen horrelako jarduerak sortzen neska-mutilentzat, eta asko izan dira lehen eskola hartan prestakuntza fisikoa jaso zuten donostiarrak.\nGeroago, jarduera eten egin zen, batez ere ikastetxeen bultzadagatik eta dedikazioagatik, ez baitzen beharrezkoa klubaren laguntza.\n1995etik aurrera, berriro ekin zitzaion Atletico Eskolari, nahiz eta Donostiako ikastetxeekin hitzarmenak egiten jarraitu: Santo Tomas Lizeoa, Ekintza, Arantzazuko Ama, Amara-Berri, etab.\nAzken ikasturte honetan, 10 eta 14 urte bitarteko 100 haur baino gehiago hasi dira gure kirolean. Neska-mutilak lau taldetan banatu ziren, adinaren arabera, talde bakoitza monitore lizentziatu batekin.\nENTRENAMENDUKO EGUNA ETA ORDUA\nASTELEHENA – ASTEAZKENA | ASTEARTEA – OSTEGUNA\n17:30-18:30 ALEBINAK – BENJAMINAK\n18:00-19:30 KADETEAK – JUBENILAK – JUNIORRAK\nAstean 2 egunetan edo egun batean entrenatzea aukeratu ahal izango dute.\nAstean behin entrenatzea erabakitzen bada, “Belodromoko Txartelaren” kostua ikasleak hartuko du bere gain.\nAstean bi egunez entrenatzea erabakitzen bada, “Belodromoko Txartelaren” kostua CLUBk hartuko du bere gain.\nBaina jarduera utziz gero, “Belodromoko Txartelaren” kostua ikasleak ordainduko du.\nIkasturte osorako konpromisoa:\n49 € /hileko (9 kuota)\n146,00 €/hiruhileko (3 kuota)\n54 €/hileko (3 kuota)\n162,00 €/thiruhileko (kuota 1)\nEGUN BAT ATEAN\n3400 € /hileko (9 kuota)\n101,00 €/hiruhileko (3 kuota)\n36,00 € /hileko (3 kuota)\n108 €/hiruhileko (kuota 1)\nJOSE ANTONIO ELORZA BELODROMOAN EDO MINIESTADIOAN\nATLETISMO ESKOLA: ON-LINE IZENA-EMAN\nENTRENAMENDU EGUNA (KONTROL-TEKLA SAKATUTA, EGUN BAT BAINO GEHIAGO AUKERATU AHAL IZANGO DUZU) * AstelehenaasteazkenaAstelehena-AsteazkenaAstearteaOstegunaAsteartea-Osteguna\nORDUTEGIA * 18:00-19:00 (Alevin - Benjamin)18:00-19:15 (Infantil)18:00-19:30 (Cadete-Juvenil-Junior)\nORDAINKETAK * Pago Trimestral con compromiso de curso completo (2 DÍAS A LA SEMANA)= 3 cuotas de 146€Pago Mensual con compromiso de curso completo (2 DÍAS A LA SEMANA)= 9 cuotas de 49.5€Pago Trimestral con compromiso de un trimestre (2 DÍAS A LA SEMANA) = 1 cuota de 162€Pago mensual con compromiso de un trimestre (2 DÍAS A LA SEMANA)= 3 cuotas de 54€Pago Trimestral con compromiso de curso completo (1 DÍA A LA SEMANA)= 3 cuotas de 101€Pago Mensual con compromiso de curso complet (1 DÍA A LA SEMANA)o= 9 cuotas de 34€Pago Trimestral con compromiso de un trimestre (1 DÍA A LA SEMANA) = 1 cuota de 108€Pago mensual con ompromiso de un trimestre (1 DÍA A LA SEMANA)= 3 cuotas de 36€\nAstean bi egunetan entrenatzea erabakitzen bada, klubak “Belodromoko Txartelaren” kostuaren % 75 ordainduko du.\nIkasturte osoan entrenatzea erabakitzen duten guztiek Club Atlético San Sebastianen nikia eta galtzak izango dituzte opari.\nATLÉTICO SAN SEBASTIÁN-eko NIKI ETA PRAKA MOTZAK OPARI!!!


Genghis Khan, Unibertsoko Erregea — Gaztezulo\nGenghis Khan, Unibertsoko Erregea\nGenghis Khan, Unibertsoko Erregea https://www.gaztezulo.eus/albisteak/genghis-khan-unibertsoko-erregea https://www.gaztezulo.eus/albisteak/genghis-khan-unibertsoko-erregea/@@download/image/23p32-1_1369743145.jpg\nSobietarrek duela 75 urte "aurkitu" zuten Genghis Khanen hilobia. Eta txinatarrek, duela urtebete. Beraz, hilobia non dagoen argitu gabeko misterioa da. Dudarik ez dago, ordea, "Unibertsoko Erregea"k jakinmina pizten duela oraindik.\nEz erromatarrek, ez espainiarrek, ezta ingelesek ere. Historiako inperiorik handiena (Hungariatik Korearaino eta Irandik Siberiaraino) mongoliarrek eratu zuten\nehun urte eskasetan. Eta oinarriak Genghis Khanek jarri zituen.\nGenghis Khan, Temujin izenez, mongoliar buruzagi familia batean jaio zen 1167an. Buruzagi familia hura pobre samarra zen, eta Temujin gazteak, beste hainbat mongoliarrek ez bezala, ahuntzen gainean ikasi behar izan zuen zaldian nola ibili.\nTemujinek, ordea, bere taldearen buruzagitza hartu eta gainontzeko tribu mongoliarrak bere agindupean jartzea lortu zuen. Gerora konkistatzaileak gupidarik ez zuela esango zuten, baina urteotan ere, mongoliarrak elkartzeko eta etsaiak beldurtzeko, ez zuen tribu edo herri osoak hiltzeko inongo kontzientzia arazorik izan. 1206an Mongoliarren Batzar Nagusiak "Genghis Khan" ("Unibertsoko Erregea") izena eman zion Temujiniri.\nGenghis Khanek Txina konkistatzeari ekin zion 1208an: mongoliarrek Harresi Handia zeharkatu eta 1215ean Pekin konkistatu zuten. Pertsiarrak garaitu zituzten ondoren, eta Pertsiako erregearen atzetik zebiltzala, Errusian ere sartu ziren. 1227an Genghis Khan hil zen, eta toki sekretu batean lurperatu zuten.\nAdituen arabera, Genghis Khan historiako estrategarik onenetakoa izan zen. Milaka eta milaka zaldikoz osatutako ejerzitoa antolatu zuen: etsaien aurkako espedizio luzeetan, soldadu haiek ordezko bi zaldi eramaten zituzten.\nMongoliarrek klima gogorreko inguruetan borrokatu behar izan zuten beroa basamortuetan eta hotza mendi garaietan- eta hala ere, konkista haietan, ejerzitoek ez zeramaten janaririk edo edaririk; tokian tokiko jakiez elikatzen ziren, eta ezer ez zutenean, soldaduek ebaki txiki bat egiten zioten zaldiari, haren odola edateko.\nEuropa ere beldurrez\nGenghis Khanen ondorengoek inperioa zabaldu zuten. Bere bilobetako batek, Batu Khan jeneralak, bulgariarrak, hungariarrak, poloniarrak eta alemanak garaitu zituen XIII. mende erdialdean. Mendebaldeko Europa osoa dar-dar batean zegoen, baina, zorionez haientzat, jeneralak etxera itzuli behar izan zuen, mongoliarren orduko erregea hil zen eta.\nInperio hura, dena den, gainbehera etorri zen XIV. mendean. Arrazoiak? Batetik, etsaiak bolbora eta kanoiak erabiltzen hasi zirela gerran. Bestetik, mongoliarrek menperatutako herrien kultura bere egin zutela. Izan ere, mongoliarrek ez zuten inoiz haien kultura, erlijioa edo bizimodua menpeko herriei indarrez ezartzeko asmorik izan.\nMongoliarrek, historian, oso ospe txarra izan dute: ankerrak, haien konkisten ondorio bakarra hondamendia zen. Historialariek diotenez, mongoliarrei men egiten zieten herriei ez zitzaien ezer gertatzen, baina aurre egiten zietenei gorriak pasarazten zizkieten: biztanle guztiak hilda, hiriak arpilatuta\nDavid Morgan historialariaren arabera, Genghis Khanek Txina bereganatu baino lehen 100dik gora milioi lagun bizi ziren bertan. XIII. mende bukaeran, ordea, 70 milioi besterik ez ziren. Morganek dioenez, gaixotasunak aipatu dira populazioaren beherakada hura azaltzeko, baina dena den, susmoa dago mongoliarren erasoek ere zerikusia izan zutela horretan. Baina, zein inperio ez da heriotzaren gainean eraiki?\nMongoliarrek, hala ere, sarraskiez gain, beste gauza asko egin zituzten. Esate baterako, menpeko herriei askatasuna eman zieten edozein erlijio izateko. Mongoliarren artean, bestalde, ez zegoen inongo klase ezberdintasunik. Horrez gain, Genghis Khan, analfabetoa bera, bere herria alfabetatzen ahalegindu zen, artistak eta artisauak izan zituen ondoan, eta ordura arteko posta sistemarik azkarrena antolatu zuen: postariak zaldian zihoazen abiada bizian eta ordezko bi zaldi zeramatzaten. Mongoliarren ankerkeriaz hitz egin dugu, baina, Genghis Khanek, Europako hainbat errege kristauk ez bezala, ez zuen inoiz ministrorik edo anaiarik hil.